LAI NUTUNG NO PAKHAT ZA CUNG LIAN NIH ZOHCHIA TUK IN CA A KUAT – The Chinlung Post\nLaipa pakhat facebook ah Za Cung Lian timi id nih kan Lainu nutung cu faktuk in siseh, zohchia ngaingai in cabia akuat. Mah konglam hi online group tiangah Lainu nih a thlahmi cangmi zong a si. Laimi hi facebook kan hmannak caan hmanh a sau rih lo nain, tthenkhat laimi cu kan luan deuh ngaingai tawn.\nHi bantuk volh pamhnak kong siseh, hmanthlak zohchia mi le, biachia kha tibantuk in a ummi hi kan tlawmti lo. Hi bantuk thil hi a zohchia ngaingai mi thil asi caah biatak tein kan i ralring ngaingai cu a hau cang. Pumpak si usih khuami si usih apeng le atlang tiang zongah kan i cawnpiak ahau ko cang rua.\nAtu abantukin thil zohchia le biadawhcah lo timi pawl hi cu pumpak a tuartu caah a ttha lo ngaingai mi asi. Kan chungkhat cio zong facebook kan hmanning hi ningcang tein i cawnpiak cio in i chimhpah lengmang kan hau cang, a cunglei konghe pehtlaiin tutan ah Laipa nih fak ngaiin Lainu tung No pakhat cu atanglei bantukin ca akuat.\nLaipa Za Cung Lian nih atimi cu Hi, thuat (thuah) kan duh tiah a ti. Lehnak atuahmi cu zeibantuk minung dah na si tiah aleh. Za Cung Lian nih ati tthanmi cu ziah thuat (thuah) cu ma kan thuah ko lai tiah a nolh tthan. Media ah kan post ko lai rak i zoh tiah lainu nih lehnak atuah tthan. Aisan lomi post hau lo cu na caah thathnemnak um lai lo cu tiah aleh hnu ah Kanpa aa hngilh cang cu na vanttha bak tiah lehnak Lainu nih aleh.\nCu bak ahcun Za Cung Lian nih ati tthan mi cu, na duh lo cun ka duh lo ti law si ko aw, na chu te kha phatamah tiah ati. An i chawnhnak cabia pawl siseh za cung lian timi facebook cu Laimi tampi kan um nak group ah athlah. Cabia ah hitihin a tar. Mah mipa hi a theimi nan um maw? zaangfah tein mah mipa hi a theimi kan um tiah a ttial.


US i Lainu Nurse a tuanlio mi Van Zi cu Mizaw Pakhat nih ka hmai bak ah a cil a ka chak. – Kawltu Team\nUS i Lainu Nurse a tuanlio mi Van Zi cu Mizaw Pakhat nih ka hmai bak ah a cil a ka chak.\nDecember 17, 2020 December 17, 2020 Pu Tawn Mang\nUS i Nurse a tuanlio mi Katie cu zaangfak ngai a si. Hibantuk harnak hi a ton bak ko. US ram i Nurse tuan zong hi a rak fawi bak lai lo ti aa fiang. Hi ti hin a langhter. ‘What an eventful day. Day 5 out of 6: one more day to go until I can rest for two days!\nTuni cu mizaw Pakhat nih ka hmai bak ah a cil a ka chak. Ka taang ah a ka thongh chih hoi.Cu chap ahcun a deodorant le hasii in a ka cheh chap. Mask le shields Kai hruk cu ka van that ning.I swear, I was just trying to help.’ Source: Katie Van Zi. US Nurse tuan zong hi a fawi bak lai lo. Kan lai nu hi zaangfak um ngai a si. Nain micaah thatnak a tuahmi a si caah upat a um tuk hringhrang.\nRelchap:- Joe Biden President sinak Kham dingah Nawlnak a tuah a si.\nVirginia state Sen. Amanda F. Chase, [Republican candidate for governor] nih President Donald Trump nih martial law chuah lawlaw sehlaw Joe Biden president sinak kham dingah nawlnak a tuah.Virginia State Senator Amanda Chase nih zeitik hmanh ah Joe Biden cu ka president a si kho lai lo. American mipi hi mihrut kan si lo” tiah social media ah a tial. President Trump ruahnak petu, ralbawi hlun, General Michael Flynn zong nih President Donald Trump cu martial law chuah in vote thlaknak tuah than dingah ruahnak a pek.\nRelchap:- Georgia State Ah Thimfung An Chek Than Lai\nGeorgia Secretary of State Brad Raffensperger nih Georgia ramkulh chung i a hlankan thimfung “mail-in ballot “thlakmi vialte an minthut an lawh le lawh lo kan check dih than lai” tiah tuchun ah order a chuah. Mi tampi nih Georgia ramkulh thimnak ah democrats pawl nih vote tampi an fir tiah an ruah. Inn kip ah vote an kuat hna. Voi hnih, voi thum tiang vote an kuami hna zong an um, mi thi ciami vote an kuatmi hna zong an um.\nVote rel dingmi an thuhmi zong CCTV nih record a tuahmi zong hmuh a si. Midang caah thimfung thlak piakmi a tam tuk caah vote thlak ding in register tuah lio ah record an chiahmi minthut le vote an thlakmi minthut a khah le khah lo chek dih a si than lai ti a si. Georgia Secretary of State Brad Raffensperger nih an chekmi vialte result cu December 28 ah kan thanh te lai tiah tuchun ah a chim. Source: Salai Lairamthang.\n← Joe Biden President sinak Kham dingah Nawlnak a tuah a si\nDoctor Nupi nih A Va pa Tihnak kong ah Hi ti bak hin Court ah bia a Chim →


Pathian Biakin le Thlarau le Biatak In Biak Caan – Zion Tlang Media\nPathian Biakin le Thlarau le Biatak In Biak Caan\nApril 7, 2020 admin Biaknak\nBible: 1 Korin 3:16 Pathian biakin nan si kha nan hngalh I Pathian thlarau nan chung I a um zong kha nan hngalh. Johan 4:21 “Minu, Ka chimmi hi zum, mi nih Pa cu hi tlang ah siseh, Jerusalem ah siseh an biak lo caan kha a phan lai” Cathian nih Pathian biakin nan si tiah fiang tein a langter. Can tampi ahcun Minung nih sakmi In thatha hna hi Pathian tonnak hmun bik a si tiah kan ruah theu tawn, a ngaingai tiahcun BiakIn thatha hna hi Pathian mithiangg hna nih hmunkhat ah a bu in Pathian kan thangthatnak, biaknak le pehtleihnak hmun te khi a si ko. Pathian rian kan tuannak hmun le thazang kan I peknak, kan I bawmhchanhnak hmun te khi a si ko. Bible nih zumtu hna hi Pakhat le pakhat riantuan ti ding, thazang I pek ding le i bawmchan ding in a kan duhmi le a kan fialmi a si bantuk in Minung nih Sakmi biakin ahhin dawtnak he lungrual tein rian kan tuantinak le Pathian kan thangthatnak hmun khi a si.\nBible nih Biakin a ti taktak mi cu Minung nih sakmi Biakin khi si lo in zumtu kamah nun hi a si. Paul nih Corin khuami hna sinah “ Pathian biakin nan si kha nan hngalh I Pathian Thlarau nan chung I a um zong kha nan hngalh” tiah a ti hna. 1 Korin 6:19 chungah Paul nih “ nan pum cu Thiang Thlarau biakinn a si kha nan hngal lo maw? Cu Thlarau cu nan chungah a um I Pathian nih an pekmi hna a si kha nan hngal lo maw? Nan nih cu nanmah ta nan si lo Pathian ta nan si” tiah a tial. Pathian bia nih fiangte in a langtermi cu zumtu hna kanmah pum hi Pathian biakin a si kha fiangte in a langter. Unau kan pum hi Pathian biakin a si ti mi hi nitin te kan nunnak ah a takin kan I nun pi peng ding hi a biapi tukmi a si. Pathian Biakin ah a langmi nunnak le theipar hna. Pathian he pehtleih I thlacam, Pathian bia relnak, Pathian thangthatnak, mi bawmhchanhnak, Mi Ngeihthiamnak, mi zawnruahnak le thil dangdang hna a si.\nJusuh Vawleicung a len lio can ahkhan Judah mi nih Pathian cu Jerusalem ah an biak I Samaria pawl nih Gerizim tlang ah an rak biak ve. Mah tlang hi Pathian umnak le tonnak hmun bik ah an rak ruahmi a si. Judahmi saltang mi hna hmanh kha thla an cam can ah Jerusalam thlang lei hoih in thla an camnak kan hmuh. Pathian hi Jerusalem Biakin pi ah khan a um tiah an thinlung ah a khat. Sihmahsehlaw Jesuh nih Samaritan nu kha, Johan 4:21 ah “Minu, Ka chimmi hi zum, mi nih Pa cu hi tlang ah siseh, Jerusalem ah siseh an biak lo caan kha a phan lai” tiah a chim. Biakam thar zumtu hna nih Kan Pathian hi Jerusalem le Gerizim tlang theng ah biak a herh ti lo. khawika hmun le ram kan umnak hmun poh in Kan Pathian biaknak le pehtleihnak hmun a si. Khrih zumtu kanmah hi Pathian biakin cu kan si.\nPathian mithiang hna nih kan nunnak in Amah Pathian cu Thlarau le Biatak in kan biak hi A kan duhmi a si. Pathian cu Thlarau le biatak in kan biaknak caah hmunhma biakin ti ban tuk hi a biapi bik a si lo. hohmanh nih hmuh khawh lo mi kan thinlung muro nunram tu in Pathian kha thlarau le biatak in kan biak hi Pathian ni a duhmi le a cohlanmi biaknak taktak cu a si. Tu lio ah Zawtnak ruangah Cozah nih Mibu tam um lo ding in a thanh, Biakin hna zong mibu pumhnak a si caah khar a si tikah mi cheukhat nih a soiselmi tete um pah a si. Pathian nakin zawtnak tih deuh a si ti ban tuk tete online ah hmuh a si. A dikmi a lo ko nain a palhmi zumhnak le ruahnak a si. Tutan thil cang hi Nan Pathian hlaw uh ti a si lo. Harnak cungin luatnak ding caah hruaitu hna Pathian nih a hman hna tu a si deuh. Hruaitu hna hi Pathian nawl lo in a cangmi hohmah an um lo tiah cathiang nih a ti. Cathiang thiamthiam nih Uktu le Nawlngeihtu hna kha an nawl ngai hna uh a ti than.\nHmunkhat pumh le pumhlo nih zumtu tha kan sinak a langter lo. zumtu tha kan sinak cu hohmanh nih hmuh khawhlo mi kan thinlung nunram ah a um mi a si. Pathian le kanmah lawng nih hngalh khawhmi a si. Cu thinlung nunram cu thei a tlai tikah midang nih kan nun in khrih muisam an hmuh khawh, Cucaah a tu bantuk in hmunkhat te ah Pathian kan thangthat khawh lo lio ahhin kan nunram ah a tak le deu kan si a langter. Biakin pumnak kan kal tik ah mitam pi cu Pathian biak le thangthat taktak ah a kalmi kan um bang, Micheu khat bel cu minung mit ah zohdawhnak men le mitpurh men ah a kalmi zong um khawh a si. a ngaingai tiahcun Zumtu hna nih Biakin ah Hmunkhat teah Pathian kan thangthat, kan biak, a rian kan tuan le thazang kan I pek, kan I bawmhchanh hi a tha tukmi le a sunglawi tukmi a si.\nSihmahsehlaw Biakin hi kan Pathian Thlaru le biatak in kan biaknak a langter tu tahfung bik cu a rak si lo. tu lio can hmun khat teah I pumkhawm kho lo in kan um lio can ahhin Pathian Thlarau le biaktak in kan biak can cu a si. hlaphuahtu nihcun fiangte in hmu kho hna sehlaw Vawlei vialte hi Biakin a si tiah a tial. Dawtmi zumtu hna Pathian nih zawtnak le harsatnak in kan huppheng seh. Nifatin kan nunnak ah kan Pathian hi thlarau le biatak in a biami le a rian a tuantu si ko hna sih. Kanmah hi Pathian Biakin kan si. Gerizim le Jerusalem tlang theng lawng ah Pathian a biami si lo in nifatin kan nunnak in kan Pathian thlarau le biatak in a biami zumtu tha kan si khawhnak hnga Thiangthlarau nih kan bawm peng ko sehh. Amen. Credit: Mc. Dawt Cung\nPrevious Post:CNA nih Arakan Army Hi A Bawmh Lehlam Awk Hmanh A Si\nNext Post:KIA le AA an Ralthawh ning a Dannak le Chin nih kan i Cawntlak


Chief Minister thimnak kongah – Hakha Cherry\nPresident nih CM hi amah party chungin thim hi aduh bikmi asi ko lai nain amah party lei in Pyine Hluttaw seat hmumi pakhat hmanh an um lo sual ahcun hodah apek lai? Mah zawnhi abiapi ngai i interesting ngai zong asi fawn. Pakhatnak ah, Pyine Hluttaw seat vialte tlangcung party nih ahmuh dih cun President nih aduh zong duh lo zongah tlangcung party chungin minung pakhat athim hau. Hi zawn ahhin, Party hnatlaknak tel loin aduhmi pakhat athim khawh bantukin party chungah unity le loyalty aum ahcun party nih an duhmi pakhat an chuahpi khawh ve.\nMinung sining ah, Chief Minister si an duh cio lai caah party in ipheu in President duhning in cawlcangh khawh asi ve. 2015 thimnak ah Arakan National Party in teinak zong ahmu i party senior leader zong asimi U Aye Tha Aung zong kha a party asimi ANP theihter lo le hnatlaknak um loin Amyotha Hluttaw Deputy Speaker hmun an rak pek i a cohlan ko khah.\nAsinain, Shan National League for Democracy (SNLD) zong seat tampi hmumi ansi caah hmunhma an rak pek hna nain party nih an cohlan lo aruang cu an duhmi hmunhma asi lo anti – negotiation an tuahmi tlamtling lo tinak. Pahnihnak ah, tlangcung party policy cohlan duh lo le pakhat khat ruangah maw President nih tlangcung party chungin CM pek aduh lo ahcun Pyine Hluttaw in teinak hmumi independent Pyine Hluttaw zong apek khawh thiam thiam. Mah hi cu politicians hna nih an an i celh ding mi asi te hnga.\nAcung langhter mi hna hi asi kho dingmi kong asi (2015 ah Rakhine le Shan nih an rak ton cangmi asi caah), nain politics ahcun asi kho lo dingmi aum ve lo anti theu. Ataktak ah asi awk asi dingmi cu seat tambik ahmumi party (Pyine, Amyotha, Pyithu dih lak fonh in) kha Pyine cozah sernak nawl pek ding khi asi aruang cu mipi thimfung in arak kai mi ansi. Cu caah, democracy le federalism dirpi duh tak ahcun President le a party nih mipi thimfung a upat awk asi tiah ka ruah. ‘2008 Phunghram remh hmasa hnu lawngah’ timi bia le ruahnak hi adik lo taktak mi asi tiah ka ruah fawn. Ralkap hnatlaknak um loin Phunghram remh khawh asi lo zia ka von langhter cang ko khah.\nTlangcung milu cu tlawmte kan si caah Pyidaungsu level ah cawlcangh ahar rih, Pyine level tu ahhin thawn khawh izuam hau mah cu 2008 Phunghram nih apekmi chungin aupi mi federalism khel khawh asi ve ko. Phunghram remh lo zong in tuah khawhmi tamtuk aum nain an tuah lo (Phunghram remnak committee nih an chuahpi mi khan alang ko). Adonghnak ah, 2020 thimnak ahcun kanmah tlangcung miphun hruaimi hi thawng hram hna seh law cozah ser khawhnak dirhmun zong phan hram ko hna seh timi saduhthahnak he tutan ka tlangter ka donghter rih lai.topic dangah kan lut than te lai.Credit-Salai Tluang Lian Hnin (15 Oct 2020, Yangon)\nChinmi hmelchunh nak Vapual


Salai Lungthli Tum: Pasal Na Nangamh Ahcun Na Duhnak Hmun Rak I Thim, Ka Rak Tlung Lai – Lai Lungrawn Post\nJuly 15, 2020 admin Chin News\nSalai Ngun San Aung sin cakuat: Mino te na si nain fimcawnnak, media riantuannak le mino cawlcanghnak ah bochan ngaimi pakhat na si i kan upat ngai ve. Pumpak in nangmah kan tanpi kho lo zong ah doh kan tim bal lo, tuni tiang ah kan doh bal hraw lo, soi zong kan soisel bal rih lo.\nKeimah huatnak lungthin he a khatmi cheukhat block khawhnak rights ka ngei caah kan block nain na lung a tlin bak lo i challenge naka duh tuk ko ahcun July 25, 2020 chun ah Hakha na duhnak hmun i thim law dawh tein ‘Lai paih’ kan i pai lai, Laimi vialte hmuh ding ah live zong kan thlah lai. Mah hi dawhcah tein Laipa le Laipa i singkhaw ning cu a si. Na cohlan ahcun na timeline ah rak confirm law kei zong Hakha ka rak tlung colh ve lai mu. Upatnak he, Salai Lungthli Tum


Keith Thurman: Manny Pacquiao Hi Champion Taktak Cu a Si Ko – THE CHIN JOURNAL\nKeith Thurman: Manny Pacquiao Hi Champion Taktak Cu a Si Ko\nSeptember 29, 2019 July 21, 2019 | The Chin Journal | Hakha, Chin State\nMyanmar caan in July 21, zinglei sml. 10:30 ah US ram, Las Vegas ah tuahmi atulio vawleicung boxing champion pahnih Keith Thurman le Manny Pacquiao puai ah Split Decision in Pacquaio nih teinak a hmu.\nVoi khat hmanh a sung rih lomi Thurman cu a Round 1nk ah Pacquiao nih tlu lak in a thongh khawh.\nPuai an rak tuah hlan ah khan Thurman nih, “Pacquiao hi boxing tual in ka dinhter cang lai,” tiah a rak i hrocer ngaingai.\nMicheukhat zong nih, “Pacquaio hi kum 40 minung a si cang i a thawn lingcing a simi kum 30 Thurman hi a tei kho lai lo,” tiah an rak ruahdamh ve.\nSihmanhsehlaw, an hun i thongh taktak tikah Champion pakhat a si vemi Thurman nih Pacquiao cu aa khingkhang ngaingai in a thong kho lo.\nThurman le Pacquiao an i thongh dih hnu ah Fox Sports nih Cartoon a suimi ah Thurman nih Board cung ah, “Pacquiao hi tuan ah aa din rih lai lo,” tiah ca a tialmi an langhter i, Pacquiao cu Prof. Manny tiah upatnak an pekmi hmuh khawh a si.\nRound 12 chung ah Round 6,7,9 lawng ah Thurman in tlawmpal a namneh deuh. Sihmanhsehlaw, a dang Round vialte ah Pacquiao nih a khulran ning le boxing tongh ningcang a thim ning langhter in Thurman cu a detkhawt ngaingai.\nPuai a dih hnu ah Thurman nih, “Pacquaio hi Champion taktak cu a si ko. Amah he aa khingkhang in i thong kho ninglaw ti ka duh tuk nain ka ti kho lo. Hmailei ah amah he i thongh than ka duh ko. Atutan puai hi ka ca ah cun cawnpiaknak tha a si kho,” tiah a chim.\nPacquiao zong nih, “Puai tha ngai a si tiah ka ruah ko. Thurman zong boxing thongh a thiam taktak. A thawng fawn. A thiamnak dihlak chuah in aa thongh tiah ka ruah, kei zong ka thiamnak dihlak ka hman ve. Tu zan kan i thonghmi puai nih mipi lung a lawmhter lai tiah ka ruah ko,” tiah a chim.\nThurman nih, “Round 1nk ah tlu lak in a ka thongh khawh ca ah mark a hmu khun. Amah he i khingkhang deuh in vun i phomh kho ning ti ka duh. Sihmanhsehlaw, Pacquiao hnu ah ka rak i thlai deuh ko,” tiah a sunghnak cu lunglawm tein a cohlan ve.


Zei ruangah dah kum 40 kan lonh ah kan thau khun - channelnews.us\nZei ruangah dah kum 40 kan lonh ah kan thau khun\nNa hnar cung arsik na kut in na deh ruangah achuak kho mi thil tha lo hna\nTi tam pi din kan herh cang tiah kan pum nih alangh ter mi sining phun 5\nNa nunnak an hrawk kho tu ding tihnung phun (10)\nMinung asi mi paoh kan tar deuh deuh kan thau deuh deuh.Kum 40 kan lonh hnu cun kan pum cawngh hramh ahar tuk cang caah kan thau nak asi.Abik in kan paw athau.Mah hnu in pum cawl cangh nak na tuah zongah aa hlei ti lo.Zei ruangah dah asi bik ti mi cu atang lei ah kan langh ter\nHomon (ေဟာ္မုန္း) aa thleng\nNungak le tlangvaal kan si kaa lawngah kan homon aa thleng rua tiah kan ruah nan kum 40 kan lonh zong ah aa thleng ve.Pa pawl caah testosterone atla i nu pawl caah estrogen atlak caah kan paw ah athau bantuk in an i thleng.\nPhun zulh in\nKawlram nih cun ‘Afa nu naduh ah cun a nu zoh ‘an ti.Chim duh nak cu na duh mi nu anu bantuk in atar tikah zei bantuk dah asi te lai ti khi chim duh nak asi.Nain thau ah hin nu lei an zulh leng ah pa lei zong an zulh chih.Nan chung pawl kum 40 ah an thau ah cun na thau ve te hrim hrim lai ti cu afiang.\nkan pum cawl cangh dan a nuar\nKan tar deuh deuh kan pum cawl cangh nak a nuar deuh deuh.Kum 40 kan lonh cun kum 10 kan lonh ah 5% azor.Chim duh nak cu kum 10 lonh paoh ah nikhat ah kilori 60-100 thumh i ei aherh.Cunsau tuk kan thu,kan ei mi tam deuh,pum cawl cangh nak kan tuah ti lo caah kan thau deuh.\nKan ruh khua an zor\nKan tar deuh deuh kan ruh khua an zor deuh deuh caah kilori ahman mi atlawm deuh ve.Cu caah kum 40 nasi hlan ah pum cawl cangh nak tuah peng i na ruah khua zoh khenh aherh.Si lo ah cun na tar deuh deuh na thau deuh deuh ko lai.\nCun nu pawl caah\n1 Na nu phung a dongh hnu\nKum 40 na lonh cun na nu phung si nak a dong ve. Mah caan chungah na homon an i zat lo caah ei an duh deuh,kan lung re atheih deuh caah an thau.\nZunthlum zawtnak asi ter mi insulin rian atuan kho ti lo, Mah insulin cu rian atuan ti lo caah kan thau pawl cu an kangh ter kho ti lo i kan paw ah thau ah acang.\n3. Sii vai\nKum 40 na lonh hnu ah cun na si bawi nih an pek mi si leng in zei si hmenh va ding hlah,na si bawi nih an pek mi si nih an thau ter sual ah cun na sibawi he i piah than law check Than.\nRelated Topics:health and Beauty\nAbik in nu pawl, kan hnar cungah siseh kan hmaiah arsik le abo te te an...\nVawlei cung um mi hngachia si seh kum 10 luan deuh pawl siseh an pum nih...\nBy channelnews October 22, 2018\nNgasa ei/ Ngasa acheu ah hin Mercury an i tel . Zuat mi nga zong (ပိုးသတ္ေဆး)...\nNoodle ( Khohsuai) A Ei Lengmang Mi Kum 19 Pa Nih A Ton Mi\nBy channelnews October 19, 2018\nKum 19 a si ah a thi. A ruang cu khohsuai a ei lengmang caah a...\nNa Mang Ah Ngakchia Na Manh Tawn Maw? A Ruang Le A Sullam\nBy channelnews October 17, 2018\n(1) Ngakchia pakhat na pom cawi lio mang na manh a si ah cun, Na nunnak...


”Paletwa kan miphun hawi hna Tikir an phaknak tuanbia tawi” – FIAKFAIROCK\n”Paletwa kan miphun hawi hna Tikir an phaknak tuanbia tawi”\nKhuazaa um Chin/Lai miphun hawi hna nan sinah Paletwa ramkulh i a um mi kan miphun hawi hna Thangtlang peng Tikir khua an phaknak kong he pehtlai in theihduh le hngalhduh mi tete kan um hna caah a tanglei bantuk in an sining tlawmte ka van langhter.\nPaletwa ram cu nantheih bantuk in AA hriamtlai le kan Cozah baitak tein an ni dohnak hmun a si I harsatnak tampi antong hna. A tu i kan Unau hna anton ning cu hitihin a si.\n1. An rak umnak khua taktak cu Paletwa Myone Pitaung khua a si i Inn 57 khua ansaknak hmun a si.\n2. Pitaung khua cu AA nih a chuhhna I anmah AA Sakhan ah anhman.\n3. Pitaung khua in Miza khua ah an ni tthial hna. Cuticun hmunkip kaakip ah an ni tthek hna\nCu I kan Chin/lairam I a kal dingah minung Pahnih anthim hna. Pu Lal Cawnh. Kum 43. A phun Zathang le Pu Sa Mai. Kum 42. Phun Hlawnching hihna hi kan Latlang anphan. Hakha anphak in Pyine Sipin bawi hna nih khah Hakha ah Innhmun kan inpek hna lai I hika ah khua nansa lai anti hna. Anti mi hna cu kannih cu Cozah rianttuan in paw aicawm mi kan si lo, lothlo mi kansi caah kan um kho lai lo, Thantlang ah kanlan lai anti I Thantlang lei ah anthlah hna. Thantlang anphak ah Myone Sipin zong nih Hakha I anti hna bantuk tein khah Thantlang ah Innhmun kan in pek hna lai I khua nansa lai anti hna nain anduh hlei lo khuate lei ah kanlen ko rih lai Lothlawhnak hmun a um nak ah kal kanduh anti tik ah Thantlan Myone Bawi pawl nih sicun Tikir ah vakal tuah u anti hna I Myone Bawi hna nih Tikir Pastor an pehtleih tik ah thil sining anchimh I Hriangkhan tiag kan van thlah hna lai I nanmah nih Hriangkhan tiang rak dong ve hna u tiah anti hna.\nCuticun US a um mi kan U Sang Hmung te chungkhar hna nih kan Unau hna kankhau te an van phanh cu Pathian sin lunglawmh thlathlohnak te raktuah piak hna u a ti i Vokthau sumnga (5) in 25 September 2019 ah khua nupa hna nih antuahpiak hna. Cun kal umnak te zong Phaisa Singhnih an rawnh hna i 26 September 2019 ah thantlang lei an ankal tthan.\nAn sining tawite…\nKan miphun a si mi hna hi 1558 hrawngah kan Laitlang in Paletwa ram lei ah an ni tthek hna. Thantlang peng Lungzarh khua in Hriphi khua in khitikhin kan van len tiah a chim. An phun zong kanmah lei phun tete an si hna. Tc 1. Zathang. 2. Hlawn Ceu, 3. Clawnching biabantuk ansi hna. Biaknak zongah Khrihfa an si dih.\n1. Mirang nih KUK KI an kan ti\n2. Bangladesh nih BAWM a kan ti\n3. Kuami pawl nih LAI ZO an kan ti\nBAWM ti cu an duh bak lo LAI MI kan c ko an ti.\nThlacam bawmh kanherh ko.\nCucaah Ralzam dirhmun bak in minung hizat 100 leng an van phak tikah lungre a thei ngaingai ko. Ralzam dirhmun in Ramthumnak a phan cangmh hna nih cun an sining hi tampi kan ni fiang ko cang lai. Kukhat kumhnih tiang khi biatak chuah in zohkhanh le kilven cu an hau ko lai caah khuazaa um kan chin/Laimi hna nih nan thlacamnak in kan philh hlah ulaw kanthei ve peng ko u tizong nawl le theihter kan van in duh ko hna.\nNote : mah Ca hi ” Roland Thang Khiteng ” facebook ah lakmi asi.


Russia Nih Poland Sin I Gas A Pek Tawn Mi - News and Media\nRussia nih Yamal minthutnak phunglam in Poland sin ah gas a pek tawn mi cu nizan April 27 khan a donghter cang, tiah European Union Network of Gas Transmission operator data nih a langhter. Ukraine cung i a cawlcanghnak ruangah nithlaklei ram hna he i theihthiam lonak an ngeih mi cu a karh deuh lai, tiah zumh a si.\nPoland bantuk ṭhiam in EU le NATO member a si mi Bulgaria zong Russia nih Gas ka phihkhar lai, tiah a thanh rih. Ukraine nih cun Russia cu Europe ram hna he rianṭuanṭinak a hrawktu ah a puh i, Europe ram cu Gas le Oil phihkharnak in hrem timh ah a puh. President Zelenskyy nih cun, “Russia nih an i timh bik mi cu Ukraine ram laak lawng siloin Europe ram hna le nichuahlei ram hna laak a si i, democracy uknak hrawh dih zong aa timh bik mi a si,” tiah a chim.\nPoland le Russia cu gas kongkau ah hnatlaknak an rak tuah i, kumkhat ah cubic meter 10.2 billion Poland sinah supply ding in minthutnak an rak ngei. Russia in a cawk mi gas hi Poland nih a herh mi 50% a si. Roland tang i gas lei tlaitu PGNiG nih cun Russia nih Belarus le Ukraine ramchung in gas a pek tawn mi cu nizan zing suimilam 8 hrawng ah khan an phih cang, tiah an thanh.\nSinain Poland nih cun gas khon cia mi tampi an ngei rih i, gas khawmnak(storage) ah 76% hrawng a um rih, tiah an thanh. Russia president Vladimir Putin nih cun, Russia sin i gas a cawtu hna nih Russia phaisa Rouble lawng in cawk khawh a si lai, tiah a rak thanh. Cu phungphai cu ram tlawmpalte lawng nih an zulh khawh, tiah theih a si. Crd – TCP


Ronaldo Fans Caah Thawngchia Taktak Si Cang. An Lunghrinh Cang Ko Hih – Chin World News Evening\nMarch 12, 2020 March 12, 2020 Salai Van Sport\nRonaldo Fans Caah Thawngchia Taktak Si Cang. An Lunghrinh Cang Ko Hih: Juventus caah thawngchia taktak si cang. Ronaldo le Ramsey zong zawtnak an ngei lai timi an lunghrinh cang hna. Juventus hnu kham Daniele Rugani cu atu lio zawtnak ttihnung Corona Virus a ngei tiah Juventus nawlngeitu hna nih phung ning tein mipi sinah thawngthanhnak an tuah cang. Europe Player chungah Daniele Rugani hi Covid-19 zawtnak nei hmasa bik zong si.\nItaly ramchung ah Corona Virus zawtnak angeimi hna hi minung 12462 an phan cang i, mah chungah minung 1045 bak te an nunnak a liam cang. Vawlei cungah Corona Virus a ngeimi a tam bikmi China asi i, Italy hi pahnihnak asi. Juventus hnukham Daniele Rugani cu Corona Virus hrik a ngaih cang caah Juventus player pawl cu hmundang ah an chiah hna lai. Cu pin ah Juventus player chung in Cristiano Ronaldo le Ramsey zong Corona Virus zawtnak hrik an ngei kho men tiah lunghrinh an si cang.\nKan theih bantukin hmaizarh ah khin Juventus le Lyon cu Champion League leg 2 nak aa celh ding an si nain Juventus player tthenkhat hna cu Corona Virus zawtnak hrik an ngei kho men tiin an lunghrinh hna caah an game hi thawn asi kho men. Cu lawng si loin Serie A zuamnak puai zong hi April 3 tiang chuih lo dingin cozah nih thawngthanhnak le nawl a chuah cang. Daily Mail.\nNote: Hi kong hi kanmah nih phuahchop mi le lih le hrohhro in kan ttialmi asi lo timi nan theihthiamnak lai zaangfah kan in nawl hna. Daily Mail nih a langhter ning le an ttial ning tein langhter le ttial chinmi asi. Cun, Ronaldo hi 100%100 in a ngei ko timi fehternak cu um lo. Cucaah kanmah zong nih Daily Mail cherhchan in kan rak ttialmi le thlah chinmi asi.


Hakha Ah Kahdohnak An Thok Cang – Buanchukcho\nHakha Ah Kahdohnak An Thok Cang\nHakha Ah Kahdohnak An Thok Cang: Chin ramkulh Hakha khuapi chuahnak ah ralhrang le hna cu CNA/CDF nih an kah cang hna tiah theih a si.\nCNF chimnak nawlngeitu Salai Htet Ni nih cun “Atu tiang kan fehter khawhmi cu Hakha khuapi chuahnak le Hakha in a hmasa bik khua pawngah kahdohnak a um ti hi a si. Zinglei 11:00 am hrawngah kan thok. Falam khua in mengruk a hlatnak Lungpi khua hrawng zongah meithal thawng theih a si. Kanmah he kahdonak a si maw si lo ti bel cu kan fehter kho rih lo. Hakha pawng kahdohnak cu kan fehter cang” tiah a chim.\nHakha pawng i an kahmi ralhrang hna hi Hakha in a chuakmi an si. Ralhrangbu nih cun Chin ramkulh lak dingah lam pahnih in ralhrang tampi a thlah hna. Sagaing ramthen Kalaymyo in Chin ramkulh Tidim le Falam peng leiah Tank pakhat le mawtaw 40 in an lut i Magway ramthen Kyaukhtu (ကျောက်ထု) lei in Chin ramkulh Mindat pengah mawtaw 80 lengin an lut ve.\nKalaymyo ah thluaklei thlamtling lomi pakhat ralhrang nih an vuak: Sagaing ramthen, Kalaymyo, Bochoh lamtonnak le Natchuang lamtonnak Cherry inn tang ah a um tawn mi thluaklei tlamtling lomi pakhat cu October 12 zan Suimilam 7:30 hrawng ah ralhrang pali hna nih a ruang um loin an vuak tiah theih a si.\nMithmutu pakhat nih “Thluaklei tlamtling lomi cu ralhrang pali nih fak tuk in an vuak, tlakrawh in an cumh, meithal kuang in an tuk i a lu a kuai mi ka hmuh. Mah an vuak lioah cun ralhrang pakhat nih meithal tinh buin in pawngkam a ummi hna cu video le hmantlak thlak lo dingin a hro hna.Inn ka khar uhlaw mei hmit zokzok uh tiah a au. An vuakmi pa cu nangmah zong tlawmpal ah na thi tam pi chuak lai i na thi lai tiah ralhrang nih an timi kan theih. Minung lungthin zong hi an keng lo “ tiah a chim.\nRalhrang hna nih an vuakmi thluaklei tlamtling lomi cu a um tawnnak hmun ah kan hmu lo, a thisen a tlami hna cu kan hmuh tiah cuka hrawng a ummi hna nih an chim.\nFalam pengah ralhrang nih an thah mi khuami pahnih an ruak an hmuh: Oct 11 ah Kalaymyo in a rak kaimi ralhrang hna nih Falam peng Tuphei khua minung 2 cu an thah hna i nihin October 13 ah an ruak cu lamkam ah an hmuh tiah theih a si. Ralhrang kut in nunnak a liammi hna cu fa pahnih a ngeicang mi Pu Thawng Lun Mang(kum-29) le Salai Thawng Nei Mawi (kum-34) an si tiah theih a si.\nTuphei khuami pakhat nih “Anmah cu kee in Zawnglei lei ah an kal. Cu lio ah ralhrang hna cu Zawnglei khua in Falam lei an rat lio a si. Cu zaan cu an pahnih in inn an hlam lo caah chungkhar zong lungrethei in an um hna. Zinglei zongah kawl ding in ruah a si ko nain ralhrang hna an kal rih lo caah nihin zinglei tu ah kawl an si.\nKalay in kilometers 81 a haltnak no.5 lam pawng ah thisen kan hmuh caah cuka kiangkap cu tha deuh in kan kawl.. Cuti cun a mit ah meithal hliammi U Thawng Lun Mang ruak cu hmuh a si. Cuka pawngah cun Salai Thawng Nei Mawi (kum 34) ruak zong a paw ah meithal voili hliamnak kan hmuh than. Chun suimilam 12:00 hrawng ah miruak cu char an si, an ruak filhlawm colh ding in RC father pakhat nih timhtuahnak a ngei” tiah a chim.\nRalhrang hna nih cun lamthluan chuak an duh paoh in meithal le hriamngan an kah caah Falam peng Zawlnu khuami pakhat lo rian tuan lio ah a khuk ah kuanfang nih a hliamh tiah Zalen nih a tial.\nZipia(ဇီးပြား) palik sakhan kahdohnak ah palik pahnih an thi, hliamtuar an tam: Magway ramthen Poah peng le Myaing peng ah ummi Zipia palik sakhan cu mipi vengtu ralkap(PDF) phuhnih fonh nih an doh caah palik pahnih an thi, hliamtuar an tam. PDF leiin minung pahnih nih hliam an tuar tiah theih a si.\nNizaan October 12, zaan suimilam 9:00 hrawngah Zipia palik sakhan cu Myaing mipi vengtu phu (Myaing PDF) le Poah PDF phu fonh nih an doh hi a si.\nMyaing PDF in rianngei pakhat nih “Kanmah phuhnih fonh nih Zipia khua tlangcung ah ummi palik sakhan cu kan dohmi a si. Cu sakhan ah cun palik minung 25 hrawng an um. An umnak hmun ah luhhnawh in kan va dohhna, palik 5 hrawng kan kah hna i pahnih cu an thi” tiah a chim.\nI kahnak hi minute 45 hrawng a rau. PDF lei pahnih zong an phei le an kio ah kuanfang nih a hliam hna. Sakhan hi mei in khangh dih an i timhmi a si nain khangh manh loin hnu an tolh than tiah Mizzima nih a tial.\nMukung(မုံးကိုး) kahdohnak ruangah khuami za renglo an zaam: Shan ram Musee pengkomh Mukung peng ah Kokanh MNDAA le nawlngeihnak latu ralhrang kahdohnak ruangah khua pathum in khuami minung 400 leng ralzaam dirhmun an phan tiah theih a si.\nCu kahdohnak ruangah khuami vialte an zaam dih, Phawjung khua, Phawjung khuathar le Kawngttat khua in chungkhar inn 100, minung 400 leng cu Myanmar-Tuluk ramri hmun ah ralzaam dirhmun in an um hna.\nOctober 12, ralhrang le MNDAA kahdohnak ruangah Phawjung khua inn hnih cu hriamngan khen nak in a rawh lengah khuami minung 6 cu kuan nih a hliam hna. Kuan nih hliammi minung 6 chungah kum-2 ngakchia minung pahnih le kum-60 luan upa pahnih an i tel The Irrawaddy nih a tial.\nKaya ramkulh ah hramhram nawlngeihnak latu ralhrang ruangah inn za renglo an rawk: Kayinni (Kaya) ramkulh chung ralhrang hna ruangah pengkulh 3 ah inn 300 leng a rawk tiah Kayinni phu nih an chim.\nKhuachung mipi inn tamtuk a rawhnak pengkulh cu Loikaw, Demawhsu le Phekhung peng an si. Cu pengkulh chungah cun tambik inn a rawhnak hmun cu Demawhsu a si i,a luancia zerhhnih chungah Loikaw peng chungah inn 33 tiang a rawk tiah an langhter. Inn a rawkmi tam deuh cu ralhrang kahnak ruangah a si BBC nih a tial.\nYangon ah Non-CDM tlanglawng riantuan pakhat le pyusawthi phu hruaitu Myo Naing thah an tong: Yangon ramthen, Khayan pengah pyusawthi phu hruaitu Myo Naing cu nihin chunhnu suimilam 12:00 ah meithal kahnak in a thi tiah khuachung mi hna nih an chim.\nKhayan peng pyusawthi phu hruaitu Myo Naing cu nihin chunhnu suimilam 12:3 hrawngah a hnu lei in a ho si theihlo mi minung pahnih nih meithal in an kah, cu an kahnak hmun ah cun a thi colh tiah khuachung thawngzamh nak Khayan Channel nih a langhter.\nCun Yangon ramthen Mingalatawngnguat peng ah nihin zinglei suimilam 9:00 luan ah tlanglawng lei riantuantu Non-CDM Thein Win cu meithal kah a tong i an kahnak hmunah a thi colh tiah theih a si.\nThein Win cu Myanmar tlanglawng lei thawngzamhnak ah a tuanmi a si i Yan Kin Mawng min in social media ah ca tial tawm mi a si tiah Khit Thit Media nih a tial.\nKyaukthu peng, Moppalin khua pawngah Ralhrang mawtaw rual Bomb puah an si i ralhrang 13 an thi, 4 hliam an tuar: October 12 chun suimilam 12:00 hrawng ah Mon remkulh, Kyaukthu peng, Moppalin khua le Kali Gate khua kar ah ralhrang mawtaw hna cu KNLA Brigade 1, Battalion 3 ralkap hna nih bomb in an doh hna i ralhrang 13 an thi, 4 hliam an tuar tiah KNLA nih a thanh. Ralhrang mawtaw hi pali an si i KNLA nih pakhat an kah in a dang pathum cu an kir than tiah theih a si.\nRalhrang mawtaw hna hi atu le atu bomb puahhnawh lengmang a si caah ralhrang hna cu misawhsawh thilthuam in meithal i put in bomb puahnak hmun cu an va zoh tiah Khit Thit Media nih a tial.\nPale ah ralhrang lam hmaikal hna cu bomh puahhnawh an si, an dihlak ti awk in an thi: October 13 zing Suimilam 9:40 ah Pale peng Wanpin khua lonnh ah ralhang lam hmaikal 30 hna cu hriamngan le hriam hme he lamkam an duhnak paoh kah pah in an rak kai i Pale mipi ralkap (PPDF ) nih bomh he meithal he an kah hna caah an dihlak ti awk in an thi.\nA hnuah a rak kai mi ralhrang hna nih hrianngan le hriam hme he pehzulh in an kah hna caah Pale PDF hna cu an thahmi ralhrang hna meithal lak manh lo in hnu an tolh tiah theih a si. October 11 zongah khan ralhrang le Pale PDF hmaitonh kahdohnak voithum a um i Pyu Saw Htee telh in ralhrang 30 leng an thi tiah Palee PDF nih a thanh.\nKawkareih, Ywa Thit khua pawng kahdohnak ah ralhrang le BGF a thi mi an tam: Karen ramkulh, Kawkareih peng Ywa Thit khua pawngah October 12 Suimilam11:00 Am in Zaan 7:30 Pm tiang KNLA, DKBA, Eagles Brigade hna i bawm in ralhrang le ralhrang kuttang BGF hna cu an kah hna i ralhrang le BGF a thimi an tam tiah theih a si.\nEagle Brigade tuanvo ngeitu nih “Anmah lei a thi mi an tam. Tuni hi an ruak kan lak lai tiah an chim. Kanmah lei a hliam mi kan um lo, hriamngan nih thingnge a khen i a kiakmi nih tlawmpal a kan hliammi lawng a si “ tiah a chim.\nRalhrang hna nih Kawkareih myo in hriamngan in an kah caah hriamngan kuan cu Ywa Thit khua chung ah a tla i inn pakhat rawk . Atu ah cun Ywa Thit khua le Kamaigone (ရွာသစ်ကျေးရွာ၊ ကမိုင်ကုန်းကျေးရွာ) khua mipi hna cu a him nak hmun ah an zaam tiah Khit thit media nih a tial.\nSualnak ngeilo tiah court(တရားရုံး) nih thlahcang mi Chinmi minung 4 cu an tlaih than hna\nThla 5 hrawngrau cangmi Chin ramkulh, Palatwah thonginn ah khumhmi Chinmi pa 4 cu nizaan court(တရားရုံး) nih an sualnak an hmuhpiak hna lo caah thlah than an si na in, nihin zinglei suimilam 10:00 hrawng ah thong ah khumhthan an si tiah theih a si.\n“Nizaan lawng ah an chuak, kanmah phunglam he a tlak in puai zong tuahpiak an si. Nihin zinglei ah palik sakhan in a herhmi a um caah tiah an auh than hna i, an thlah than ti hna lo thong chungah an khumh than hna. Sualnak an ngeilo tiah court (တရားရုံး) nih thlah cang ko mi zeiruang dah tlaihthan an si cu theih a si lo”tiah tlaihkhih a tongmi chungkhar pakhat nih Khumi Media ah a chim .Khumi Media group\nရန်ကုန်တွင် Non-CDM မီးရထားဝန်ထမ်းတစ်ဦးနှင့် ပျူစောထီးခေါင်းဆောင် မျိုးနိုင် ပစ်ခတ်ခံရပြီး သေဆုံး


307. JESUH KAN HAWI THA BIK A SI ~ Chin Mission Church\n307. JESUH KAN HAWI THA BIK A SI\n1. Kannih kan sual sifah ingtu, Kan hawi Jesuh a si lai, Pathian sinah kan duh vialte Hal ah cun a tha dah ngai, Hna-ngamnak tampi um loin, Fahnak ngaihchiatnak kan huah, Kan duh vialte Pathian sinah, Hal loin kan um caah.\n2. Fahnak le tukforh kan huah maw, Hna-hnawhnak in kan um dah? Kan lung belte rawk hin hlah seh, Pathian sinah thlacam u, Sifah huahnak kha an chanhtu, Hawi khuazei ah na hmu maw, Kan ngaih-chiatnak kha Jesuh hngal, Pathian sinah thlacam u.\n3. Zaang ngei lomi kan si cio maw, Kan thil kha a rit tuk dah? Asungmi kan Khamhtu Jesuh, A ngaih lai, kan hal tikah. Kan hawi nih an kan hlawt ahcun, Pathian Bawi sinah chim u, Akut in an lak an pom lai, Hna-ngamnak kan hmuh lai ta.


Pu. Lian Uk nih Sakhong le Sa Sa sin ah lawmhnak bia a rak tial mi hi kan fiang lo – Hakha Cherry\nPu. Lian Uk nih Sakhong le Sa Sa sin ah lawmhnak bia a rak tial mi hi kan fiang lo.Tulio caan hi lawmhnak bia chim caan a si lo, thazaang thawn nak zeitin dah kan kawl lai i kan tuan lai ti caan a si.\nNUG sin ah CNF nih hna tlak nak min a thut kan ti zong ah tlangcung hriamtlai hna le Ramdang Cozah dirpi nak tel lo in NUG nih zei rian hmeh a tuan kho lai lo.\nBiapi bik ah chiah ding mi cu kan ram Uk nak thlen nak ding caah pumpak pakhat cio kan biapi ti kan i theih a hau.Crd-Salai Ceu\nHitluk Dirhmun A Phak Ding Ka Rak Zum Lo, NUG Cu Thli Lakah A Ummi A Si Caah Ramchung Ral A Tho Kho Lai Lo.Tutan i Taluk cozah thawngthanhnak pakhat a simi Phoenix TV he tonnak ah MAH nih nawlngeihnak kan lakmi kongah mipi lei lehrulhnak atu bantukin a fak te lai ti ka rak zum lo tiah a chim.\nPhoenix TV nih nawlngeihnak nan lak hnuah mipi lei lehrulhnak a fak chin lengmang. Hi kongah a hlankan in na ruahdamhmi ti bantuk a um el maw tiah a hal i MAH nih a cunglei bantukin a lehmi a si.\n“Hei chim ko usihlaw atu bantukin a fak lai tiah ka rak zum lo, an thinlung temtuarnak a um ruangah a si lai cu” tiah MAH nih Phoenix TV biahalmi cu a leh.\nCu lawng si loin NUG cu phungninglo bu ah kan thanh cang. NUG cu thli lak lawngah a ummi a si caah ramchung ral a tho ding dirhmun pakhat hmanh a um lo tiah Phoenix TV he tonnak ah a chim.Khit Thit Media The Chin Post


Pu Zo Tum Hmung nih UNHCR Malaysia lutlai Richard Towle a ton lai - The Chin Express\nHome Chin Pu Zo Tum Hmung nih UNHCR Malaysia lutlai Richard Towle a ton...\nPu Zo Tum Hmung nih UNHCR Malaysia lutlai Richard Towle a ton lai\nHmanthlak: Lai Kam Thang le Peng Nawl Thang, The Chin Express\nZo Tum Hmung: August 20 zaanlei ah UNHCR Malaysia lutlai Richard Towle he kan i tong lai. UNHCR nih June 13 ah Chin ralzaam hlawt dingin cathluan a chuahmi a dik lonak kong, remh le leet a herhnak kong, Chinmi kir awk kan tthat lonak kong le adang tampi ka chim lai.\nUNHCR cathluan chuahmi i catlaangtthen 2nk ah ‘nan ram a ttha cang..’ a timi hrim hi a palh cikcek. Remh hrimhrim a herh. Thaizing ah mah kong hi biatak tein ka chimh lai.\nUS ka kir cangka in US cozah zong ka ton lai.\nChin le adang tlangcungmi ralzaam kong hi Kum Zabu 21nk Panglong Khuakhannak ah tlangcung hriamtlai bu vialte, ramkhel party, Kawl cozah le ralkap he kan ceihte ding a si. Mah hnu lawngah kir/lo nak kong cu a fiangte lai.\nMah hlan ah UNHCR nih ‘Chin state a ttha cang, ralzaam zohkhenhnak nan herh ti lo, va tlung cang uh’ a timi hi a dik hrimhrim lo. UN policy le ramkip hnatlakmi upadi (international law) a buar si.\nCucaah, kum Zabu 21nk Panglong Khuakhannak a tlamtlin dih hlan paoh cu UNHCR nih voi dang bantuk tein ra kan zohkhenh peng ko uh ka ti lai.\nPu Zo Tum Hmung cu, Guam ah aa rak tapmi Chin miphun tampi hna US ram an phanh khawhnak dingah biatak tein a rak cawlcaangmi le nihin tiang Chin miphun caah a lamkip in rian a ttuan pengmi a si.\nChin miphun le ram nih Kawl uknak chungin luat i mahte in i uknak le zalennak a hmuh khawhnak dingah fak piin aa zuammi CNF ah adviser zong a si.\nAugust 13 in 15 tiang tuahmi Chin Ralzaam Kong Khuakhannak zongah i tel ve dingin ICC hruaitu hna nih an sawm nain a dam lo caah a ra kho lo.\nA dam thlu rih lo nain Chin ralzaam hna kongah a lungretheih tuk caah nizaan kha Malaysia a rak phan. Thai zaan ah US a kir tthan lai.\nAugust 19 zaanlei 4pm in 7pm tiang Senthang biakinn ah ICC sawmmi upa le Chin mipi tonnak a um, minung 100 leng an kai kho. Nain, media ah ttial awk a ttha rih lomi a tam.\n“ICC hruaitu hna nih ‘aza’ kan ti tikah Chin mipi le media sinah tlamtling tein thawngthanhnak kan tuah tthan te lai,” tiah ICC le FRO Chairman Pu John Bawi nih a chim.\n–TheChinExpress website kan remh lio si caah Theihtlei kan hman chung


Shwe Taung Peng Ah SAC Pilot Pakhat An Kah - News and Media\nPago ramtthen, Pyi pengkomh Shwe Taung peng ah Mingaladon(မဂ်လာဒုံ) Airforce No.(3017) SAC ralkap sakhan in Defense Force Batallion in raltuknak vanlawnhg khaltu(pilot) pakhat April 17 zing Sml 8 meithal in an kah tiah theih a si. An kah mi pa cu Bohhmu Aung Ko Zaw(ဗိုလ်မှူးအောင်ကိုဇော်) a si i Walay(ဝါးလည်) khua thingthei dawr ah thil a cawk lio ah Pyi pengkomh (3602)batallion tat-khuai (3) meithal in an kah tiah Bago Region PDF chim phunnak nawl ngeitu nih a fehter.\n”A chuahsemnak khua a tlawn lio zong ah mine bomb puah hnawh ding in timh tuahnak kan ngei ko nain a motor ah ngakchia le nu pawl an um caah man tthulh than. Nihin(April 17) ah cun Walay(ဝါးလည်) khua thingthei dawr ah thil a cawk lio ah voikhat kan kah, meithal a tlawlh ruang ah la a mah zong meithal aa ken ve caah kah than awk a tha ti lo i a ran nak in hnu kan tolh than,” tiah a chim. thih le a nun cu fiang in theih a si lo i an hlat lio a si tiah theih a si.\nAn kah mi pa hi Sagaing ramthen, Chim ramkulh, Karen ramkulh, Karenni ramkulh le Magway ramthen ah bomb a thla mi southtern regional air force in Mi-35 le Mi-17 vanlawng a khaltu pa a si tiah Bago Region PDF nih an cathanh mi ah an kanghter. Crd – TCP


USDP leitang Party nih an nih forh ii na hnu lei in an dirh kham ti lo Ralhrang Ralkap pawl an lam pit chin chin cang lai . – The Cherry Par\nUSDP leitang Party nih an nih forh ii na hnu lei in an dirh kham ti lo Ralhrang Ralkap pawl an lam pit chin chin cang lai .\nUSDP leitang Party nih an nih forh ii na hnu lei in an dirh kham ti lo Ralhrang Ralkap pawl an lam pit chin chin cang lai.\nAnaa- a ting ni 41 a si cang. A thi mi 100 leng an si cang. Nan thisen mipi nih kan in philh hna lo; 1. WB, ADB , INGOs nih bawmhnak an pe duh ti hna lo pinah Meeting zong an kai duh ti lo; 2. IMF nih Covid – 19 caah bawmhnak an pek mi hna bel a tu tiang ah cun an holh rih lo. 3. Ram chungah BU ngan a si mi hna UMFCCI; MEEA ,MTO, MPC,NCA zong Meeting an sawm kho ti hna lo; 4. Bank le CDM an cawlcang peng rih. Sandah piah mi Mipi an thawng chin leng mang. 5. Economic a tunak in a tla rih lai ii phaisa lei in har nak an ton cang lai. An roadmap ning an kal kho ti lai lo;\nRalhrang ralkap an hram tuk cang lai ii a ral rin tak tak a hau. 1. 76th Anniversary Armed Force Day hlan ah Rangon um mi caah i ralrin tak tak a hau. VSG An pu nih minung thih le thih lo khah nan mah rian a si lo kah ding an um si cun thih lak in kap hna tiah ralkap a ti cang hna. 2. Ralkap thla 3 ca in chungkhar ah a herh mi vial te i khonh cang uh an ti hna; Tlangcung Hriamnam tlai an um nak hmunhma lei an ralkap an kuat thluahmah hna. 3. Sandahpiah mi nih kan aupi mi 3 Point lawng a za ti lo. US le Asian ram rak kan bawm cang uh tbt zong tel chih a tha.\n4. Social Punishment le Boycott tuah hi hriamnam pakhat a si ve. A herh ah cun Dawr kip ah Ralkap thil zuar lo ding ; Ralkap an luh an chuah nak lam zong kham ding a si ko. 5. Sandahpiah acaan thlen a tha. Khua te um mi zong sawm an tha. khua poah khua chung luh nak ah Kan khua ah Ralkap luh kan nih sianh hna lo tbt zong atha. 6.. Ramdang um mi nih sandahpiah sawh sawh lawng si lo in Tukluk; Russia; Vetnam le India tanzung ah Open letter pek an hau. Strategy le tactic hi kan thlen lengmang i kan hman thiam ah hau. Kan tei hrim hrim lai. Credit: Robert Ling\n← Thantlang Khuami Duh Hmung Nih RM. 1500 CNF/A Caah A Hlut\nChin Miphun Nih Hruaitu Ttha Kan Herh Bik Caan A Si →


Thawngpang tha:Hngakchia sin ah’Coronavirus sii an hman cang hi. – Onlinenungak\nThawngpang tha:Hngakchia sin ah’Coronavirus sii an hman cang hi.\nCoronavirus khamhsii (Vaccine) h_________ cun an hneksak cang nain hneksaknak i aa telmi minung sin in zawtnak dang an hmuh caah cikhat an rak ngol chung. Asinain atu hi USA nih cun ngakchia sin ah hneksaknak tuah ding a onh tiah USA Today nih a ttial.\nAmerican ngakchia kum 12 hrawng tiang hi Coronavirus hneksaknak ah hman khawh ding in cozah nih nawl a pek hna i Pfizer timi sii lei he pehtlai in a chuahtu company nih an thawk lai ti a si.\nTuluk nih cun Sinovac le SinoPharm company nih an chuahmi zawt khamhsii hi ngakchia sinah hneksak a onh cang i ngakchiabik ah kum thum tiang sinah an hneksak lai ti a si. Sweden le British pawl zong nih ngakchia sin hneksak ding dur zeimaw an cawk tiah AP nih a ttial.\nBy:Teirial catial tu


By:Salai Lung Thli Tum’Trump le Biden an buainak bik’A phuan dih cang ko hi. – Lai Lungrawn Post\nTutan thimnak a buaiter tu cu mail in vote an pekmi hi a si ko, mah hi a hlankan tein Trump nih a doh ciami a si. Trump phu nih biaceihzung ah ningcang lo riantuannak tet-te he an langhter khawh ahcun ruah lo ning in thil aa mer than kho ko.\nRelchap a duh mi hna caah: vote an thlakmi cu kut bak in an relter ṭhan hna i zahan tiang ah Fayette County ah vote 2755 reng lo bak rel lomi an hmuh ti si i tuchun ah vote 3000 reng lo Walton le Floyd county ah an hmuh chap i vote 5600 reng lo an hmuh cang ti a si. Pu Trump le a team pawl hi tlawmte cu an hnabei sei deuh kho men.


Cakei Fim hi Zophei le Senthang peng in aa thok ning tuanbia – The Cherry Par\nCakei Fim hi Zophei le Senthang peng in aa thok ning tuanbia\nLeitak Ral Hnin Hlawnceu phun unau nih, an farle pa2 lakah pakhat cu, Mar lei va a ngei, pakhat aṭa le sinah aum an dawt sunsak tuk mi cu, a ṭale Lo lam an kalkar ah, Ṭhingṭang donhhlei cungah thiam a tah lio ah Cakei nih a rak seh i, a thiamtah mi he ramlak ah a rak kalpi.\nA ṭale cu Lo lam in an hun tlun tikah, Cakei nih an farnu a sehnak nehnang cu an hmuh, an lung afak, an mit-thli atla, a ṭale nih Cakei cu, kan thah hlanlo kan dawi lai tiah biachahnak an ngeih hnu ah, Fungvoi reu kha sawngkhoi zalkhat cio rawn, Li le thal he, Cakei neh cu an rak zuldawi i, Senthang peng Sakta khua Riva tiva timi pawng ah cakei cu an hmuh, Li le thal in an rak kah thah khawh.\nAn lung afak tuk, mei phu an kau, cakei sa cu an can an can i, meiphu ah an rawh, Ti din chih he a ei mi kha Ti Keirawh, ti dinlo in a ei mi kha Tlang keirawh tiah Hlawnceu phun unau cu, #Keirawh phun tiah an rak iti. Cakei an dawi in, Leitak khua aphan ṭhan tiang hi ni (13) an rau. Cakei lu cu Leitak khua ah an rak tlunpi, Hlawnceu unau (5)hna nihcun, Cakei fimnak cu an rak thawk.\nHlawnceu unau cu, kan farnu thihnak hmun bak ah khua kan sa lai an ti i, Senthang peng Sakta khua lei ahcun an pem i, Senthang zongah Cakei fimnak cu kumtin in an tuah ve. Leitak Hlawnceu phun cu Senthang peng ahcun Keirawh phun tiah an i ti ṭhan. Cakei fim hi Zophei ram ah Hlawnceu unau nih an thawk ning cu asi.\nKan Nunphung hrimhrim ah Far le ca’h thih a rak ngamh mi kan si… Nihin ah ṭalefar a remlo mi nan um ahcun nihin ni thawk in rak i Daw cikcek cang uh tiah. October 8, 2016 Nunphung &Zatlang can hman lio ah ka rak chim .\nCakei fim kong hi, Kum 2002 lio ah, Pu Hre Mang Hlawnceu (tleicia) nih Muko ah a rak ṭial i, a tuanbia hi amah nih a rak ka chimh bal.\nKum 2002 Hakha “Lai Miphun Ni” ah Pu Hre Mang (tleihcia) Pi Ni Kil (tleicia) Pu Khar Mang, Pu Kum Thar nih a rak kan chimh i, zophei mino nih Cakei fim kan rak lam lio a si. Ks 10,000 laksawng a rak kan pek. Kum 2002 Hakha CND puai lio le,Leitak khua Kum 600 tlinnak puai tuahlio Cakei fim rak Laam mi hmantlak. Mino deuh nih theih awk ah tiah, a tawinak in. Salai Ṭialsang Bawitlung\n← U.S ram kan phak hnu in Khrihfa nih U.S cozah sin ah lih kan chim rih ko lai maw?\nRamdang ram tthangcho a um Laimi kan i za ve maw? →


Cutluk Pa Sual Cu Kum 50 Putar Pa Nih Cacawng Lio Hngakchia Pawl Namte In A Sawh Duah Mah Ko Hna — Salai Ephraim Thawngpang\nCutluk Pa Sual Cu Kum 50 Putar Pa Nih Cacawng Lio Hngakchia Pawl Namte In A Sawh Duah Mah Ko Hna\nJapan ram chung a si mi Kawasaki khua ah mi pakhat nih Namte hmang in zei sualnak neilo minung pahnih a thah hna pin ah a dang minung 16 hna cu fak lak in a hliam hna tiah an chim.cu hnu ah mithat pa cu a mah le a mah a Namte hmang in a that cawlh ve tiah an chim.\nMah pa nih a thah mi hna konghe pehtlai in Nippo Medical School Musahshi Kosugi Hospital deputy director Kiyoshi Matsuda nih a chim ningah cun hi Ca cawng lio mi hngakchia kum 12 Nute le civil mi sawhsawh a si mi kum 39 pa an si tiah a chim.\nCun Namte nih a sawhtu hna hi kum 50 minung a si.Japan Prime Minister Shinzo Abe nih cun zei sualnak nei lo hna cungah mah bantuk thil a cangmi cu lungfak taktak a si.mithi chungkhar hna kan in tuarpi tuk hna tiah a chim ve.\nCun hliamhma a tuar mi vialte hna zong a si khawh chung in kan in zohkhenh hna lai i a rauh hlan ah damnak tlamtling an hmuh khawh nak dingin kan i zuam lai tiah a chim fawn.\nKum 50 pa nih a tu bantuk in mi Namte in a sawh lio hna a hmuhtu hna nih an chim ningah cun,” kum 50 pa nih cun Namte ken bu in Ca cawng lio hna nih BUS an hngahnak hmun i an um nak ah a va fuh hna i kan thah dih hna lai tiah a au pah in pakhat hnu pakhat in Namte cun a sawh duah mah hna tiah”an chim.\nTagged Cutluk Pa Sual Cu Kum 50 Putar Pa Nih Cacawng Lio Hngakchia Pawl Namte In A Sawh Duah Mah Ko Hna\nApoitaktak: Israel Ram Cu A Thar Bak In Ithimnak Tuah Than An Hau Men Lai A Ruang →\n← US, Canada, Japan, Australia, EU Ram Palai Pawl Hna Nih Nawlpatnak An Tuah Mi Cu Hlawh Tlin Dawh Ngai A Si


Donald Trump cu:Pathian nih a kal cang’A poi ko Biden caah thawngtha sine cang. – Lai Lungrawn Post\nDonald Trump cu:Pathian nih a kal cang’A poi ko Biden caah thawngtha sine cang.\nNovember 22, 2020 November 22, 2020 admin World News\nTheiter nak le zaangfah nawlnak mah hi keimah cathla tu tial mi asi lo caah’Biatha lo in comment ka duh lo a tang te ah a min ka tial minih a tial mi ka van thlah chawmh mi asi nan ka theithiam lai kan nawl hna. Fawi tein Pathian nih mi a cawisaan lo bantukin fawi tein mi a thla hna lo. Aruang um zungzaal. Trump cu Pathian nih a cawisaan caah kum 2016 lio ah teinak a peek ii, US president dirhmun tiang a phaak ter, tiah ka zumh. Asinain Trump cu US tuanbia ah zawnruahnak dawtnak le zaangfahnak a ngei lo bikmi US president ai chuah diam ai. Cucu kumli chung a rianttuannak a lungput le a kalpimi policy ah fian tein a lang.\nTrump hi:President asi lai tiah laipa hrimhrim nih’A rak phuan viar cang hi.\nBreaking:US Thimnak a tuzan tiang a dirhmun.A fiang ngai cang hi President ding cu.


Nu Saltha Ciammam! A Darling Cu Mipi Lei Dir Ding Bak In A Lem Khawh Ko! - Chin Eleven News\nJuly 9, 2021 admin@chin11news.com Myanmar 0\nNurse a ttuan lio mi Nungak te nih a darling asi mi Ralkap pa cu Mipi lei dir ding in a lem khawh caah an mah Ralkap chung minung nih biatak tein an umnak an hlat, an kawl hna ti asi. Hi Nute hi a facebook account ahcun Nyein tiah aa tuah. A darling pa hi Defense Service Academy (DSA) 59 ah tlamtling tein ralbawi sinak a dih mi a si tiah an langhter.\nNi Nungak nute nih hin a luancia caan ah khan “Keimah cu Nu ngeihter lei a ttuan mi Sayamah ka si. Keimah duh tein vote ka pek mi Cozah (NLD) lawnglawng hi ka zumh i Cozah puitling ah ka pom. Cu caah kan ram thatnak ding caah tiah CDM a tuah mi, Nurse le Doctor, Cozah rianttuan tu dihlak he ka dir ti, an mah bantuk in CDM ka tuah ve. Ralkap nih Cozah thar an ser mi hi zeitin hmanh in ka pom kho lo” tiah a rak langhter.\nAtu lio hi an mah Ralkap chung in a thli tein mipi lei ah a dir mi a um ngai ti asi. Cu caah Ralkap nupi le Ralkap bawi mirum deuh nih ” “Investigative Department Of Watermelons- ဖရဲသီးနှိမ်နှင်းရေး” timi social media page le Telegram Channel an ser i Ralkap chung in mipi lei ah a dir ti mi paoh heh tiah an langhter hna.\nAtu kan lak ter mi Ralkap le Nungak nute zong hi, Mipi lei an dirnak facebook catar, an hmanthlak vialte an tar, Ralkap an kan rawi tu an si hih, rak kawl hna uh, nan hmuh nak paoh ah that hna uh tiah an tarlangh mi asi. Note: Hi thawngpang hi an ram ralkap lei nih a thli tein an tuah mi “Investigative Department Of Watermelons- ဖရဲသီးနှိမ်နှင်းရေး” timi chung ah kan lak mi asi.


Wow! Laipa Joshua Thawng Ṭha Lian Kum 11 Lawng A Si Rihmi Nih Baibal Chuak Lakin A Rel Dih+Photo – Chin World News Evening\nHi thawngpang von theih cu lung a hmui tuk hringhran. Upatnak awk tlak le bochan awk tlak taktak a si. Kan fapa Joshua Thawng Ṭha Lian nih Covid-19 pulrai zawtnak ruangah inn ah ierh cio a si. Cucu caan ṭha ilak in Bible cathiang nikhat ah suimilam 1 lengmang rel in tuni ahcun a dihlak in chuak lakin a rel khawh tiah kan theih. Amah hi kum (11) te lawng a si rih.\nHi kong he pehtlai in Paul Lian nih cun hitihin a tarlangh,”Kum ( 11 ) reng lo a simi ka fapa ( Joshua Thawng Ṭha Lian ) nih ( Aug 4/20 ) ah Bible chuak lak in a rel dih cang. COVID – 19 ruangah inn ah kan ierh cio hna. Nikhat nazi 1 chung te, nifatin in Bible rel hram kan domh pi hna i atu cu Bawipa thawng in a lim cang.\n“Phorhlawt nak lungput pakhat hmanh kan ngei lo, Bawipa um pi nak thawng in a si. Anau le zong an rel dih chom lai. Ka lunglawmh nak langhter nak caah ka hun tar. Ka fapa Bawipa nih thluachuah in pe ko seh,” tiah Paul Lian nih cun a tarlangh.\nRev. Davih Lah kong he pehtlai in thawngpang thar rak rel chih; Rev. Saw David Lah Bia an Ceih Piak Cang. COVID-19 chung ah minung tampi in hmunkhat ah um ti lo ding in Kawlram cozah ngamdamnak lei tawl rel tu nih nawl an chuah i cu lio ah Rev. David Lah cu nawl na puar tiah ngandamnak lei tawl rel tu hna nih taza an cuai mi cu tu ni chun Aug 06, 2020 ah bia an khiak piak cang.\nThla 3 chung thongtlak ding ti a si i, thonginn a um chung he zohchih in zarhhnih lawng a tang lai\nHi tin in nawl na puar tiah an tlaih nak in thla 2 le zarh 2 a rau cang. Bia ceihtu nih bia a ceih piak mi cu rian tuan pah bu in thla thum chung thawngtlak ding in a ceih piak. Asinain an tlaih ri in ni hin ni tiang hi thla 2 le a cheu a rauh cang ruang ah thla thum thawngtla ti lo in zarh 2 lawng a tla cang lai tiah theih asi.\nTuni zung an chuah lio hna a si. Nithawng in an muihmai langhter loin an khuh dih hna.\nAmh Rev. David Lah he an tlaih ti mi hna Way Htun zong rian tuan pah buin thawng thlathum tlak ve ding in an ceih piak ve nain amah zong zarh hnih lawng a tla ve lai. REF: DUWUN (ACN News ta lakchinmi a si).\nHakha Timit Tilaknak Cu Kum-6 Chung Tiang An Lim Kho Rih Loh Falam Laiva Tilaknak Cu Kum-2 Chungah Pa-2an Dih Manh Cang


Myat Thet Thet Khai: Ka Nu Cycle Luchin Pei Ka Khuh Ko Cu, Ka Him Ko Lai – The Cherry Par\nMyat Thet Thet Khai: Ka Nu Cycle Luchin Pei Ka Khuh Ko Cu, Ka Him Ko Lai\nKa fanu na rak kir lai ding ka ruahchan tuk nain, inn in na chuak hlan ah na nu nih ka fa i ralrin mu, na himnak ding caah tha tein i ven mu, na nu ka thinphang tuk. Ka nu Cycle luchin pei ka khuh cu cycle luchin nih a ka kham ko lai. Ka nu aho nih dah a ruah manh hnga? Kan ram daihnak caah duhlonak a langhtermi mipi pawl cu Meithatnak motor ti pipe in an kah hna, ri an chiahmi phung zong kan buar fawn lo. Ka himnak ding caah keimah tein himnak ka kawlnak ah keimah thah dingin an kah ko mi cu, zeitin ka veng kho ve lai ka nu. Ka fanu na rak kir than lai ka ruahchan tuk nain, na nu nih mu, na thladem te hmanh ka hmuh manh lo tikah ka thinlung cu zeitluk in dah ka thinlung cu kekuai lo cu a um khawh ve lai, ka celh lo tuk ee ka fanu Myat Thet Thet Khai aw..\n← Miphun lungrual Caan/ Time to united!\nBreaking News: Kawl Ralkap Uknak Hrawh dingin US Congress nih Resolution introduce tuah khawh a si cang →


Tawngta,NgawngOo le Yangon ah ralhrang phu sin thawngpe tu le khuabawi minung 5 cu an kah hna,minung 4 an thi – FIAKFAIROCK\nTawngta,NgawngOo le Yangon ah ralhrang phu sin thawngpe tu le khuabawi minung 5 cu an kah hna,minung 4 an thi\nMandalay ramthen,Tawngta peng, NgawngOo peng le Yangon ramthen, North Dagon peng ah ralhrang sin thawngpetu tiah minung tampi nih theih mi minung 3 cu kah an ton caah minung 2 cu an thi tiah khuami hna sinin theih a si.\nMandalay ramthen,Pagan NgawngOo peng Uyin khua ah nihin zinglei suimilam 8:00 ah ralhrang phu sin thawngpe tu tiah mitam pi nih ruahmi Thein Zaw Min le a nupi cu cycle an i cit lio ah kah an tong,cu kahnak ruangah cun Thein Zaw Min nupi nu a thi colh tiah theih a si.\nCun Dagon Myotit North peng no.45 sang, Lampi ah September 30, zaan suimilam 7:30 no.5 sangah ralhrang phu sin thawngpetu tiah theihmi cycle in phaisa khawltu Ko Chawng Soe cu meithal in an kah caah a thi, cu thil a tuah tu cu Little Heros phu nih an tuahmi a si tiah theih a si.\nMandalay ramthen,Tawngta peng SanOo khua ah ralhrang phu nih rianpek mi khuabawi U Kyaw San le Daw Yin Htay hna cu September 30, zinglei ah TTA phu hna nih an kahthah hna tiah theih a si. Credit : The Chin Post\n← Saw peng,Kyaukthuh hmanhma ralzaam mizapi hna cu facang aba in an cawk mi an phawt hna\nIndia Inpha vanlawng bual ah rammi sinak deu he Chinmi 14 an tlaih hna →


Samaria Mițhapa Van Van Le Tanbo Tlangval – Chin World News Evening\nFalam lei zong ah Samaria mițha pa a um ve ruangah bia tampi kaa sum. Mit caah mit ve in bia ka chim lo. Nan kan ti ning a fak tuk hih ti vial khi an tuahsernak hmanthlak le tehte he ka hei chuahpi tawn bia a si. Micheu nih cun Falam soi huam ngai ah an ka rel. Mizo le Kawl hi fak ngai in ka sawi bal hna nain Falam hi ka zuah zungzal hna. Laimi pei kan si cu ka ti. Laimi timi cu Laihri tlai zong pei kan si cu ka ti.\nMizo ka sawi hna zong ah Falam cheu khat nih cun an mah sawi ah an rak ruah. Kei mah tu an ka phomh tawn. An mah Falam nih le Mizo mar cu an rem țhiam hna lo. A ngai ngai ah Mizo ka sawi tawn hna khi kei mah țhat lo si loin cu hlan i an rak tuah mi vialte chuankhan in ka hei lehrulh tawnmi an si. Zei ruangah tiah cun mizo holh le miphun zohsan tuknak ah a hmangmi an um caah. Miphun kong hi a pemh lomi kan tam tuk cu. Pumpak kan Identity nak in upat deuh a herh mi a si. Cutik vialte Mar nih a phunphun biafang hmang in an rak kan nehsawh,thlanglamh mi kha philh colh phung a si lo.\nHakha,Thantlang lei ah ka fim ve aa timi pawl nih hin a ho hmanh i sawi a hau lo hei ti phun, an kan sawi zong le i in ziar ding a si ko ti phun in a tu le a tu fim an kan chimh hmuh khawh a si. Cangai hmanh a khor chungah cun a dai lo. Hakha-Thantlang fa a si mi paoh poah hi kan i aukanh a herh ve cang. A ngai ngai ahcun mifim aa ti ve mi, dai tein um ko uh a kan ti lengmangmi pawl ruangah kan zatlang nun a rawk tuk cang. Mah Hakha Hrinsor cawisang loin midang va cawisan fim ah a relmi kan tam tuk cang. Kan hakha Hrinsor in aa zuammi an um lo ahcun kan uarmi poah kha zalong tein țanh a ngah ko.\nA ngai ngai ahcun Esther khi i zuam hlah seh law, Benjamin khi Laimi paoh nih cun vote ding khi a va si ko, thil kal ning ah mu. Benjamin le Jaw Kee i tel hna hlah seh law, a dang kan duh mi paoh kha zalong tein țanh phung a si. Fim cuh ngai in kan mah nawl,peng bawlung puai zong a si lo, kan mah zalonnak a ti tu pawl kha nan mah cio i zuam u law Laimi nih nan muichiatpi le nan awlai he in ti hna seh law nan duh lai maw? Miphun lungput nan pemh rih lo. Siter zong pei nan thiam lo hi. Cucaah kei cu Facebook ah hin cațial ka zuam lem lo, nain Hakha kong ah, Lai kong ah, Chin kong ah ka mit kem mi ka hmuh paoh ah rian khinh mi bang, Leklak ka tho i, ka țial ko. Micheu nih cun cațial lawng ma na thiam, a tak in țuan hen an ka ti țheu, Cațial hi rian pi taktak a si cuh. Laimi tam deuh nih cun tawpir i tuhmui he lothlawh hei ti phun, nilin lak ah i pho hei ti phun lawng hi a tak rian ah a rel mi kan um cuh.\nAA kong ka țial zong le, a tak in teh na tuah hei ti bantuk, Kawl nih cun kum zaza a luanciami ah khan Cațial hriamnam kong an fian cang. Meithal le vainam i tlaih in mirang doh a biapit rup tein Kalawng min in cațial nak he doh a biapit zia zong an hngalh cang. Carel loin fim khawh a si lo. Laimi cu a tu tiang hmanh ah pei kan pemh rih lo cu. Zei tin dah philosophy santuk lio chan ah hin primitive ruahnak nan ngeih peng. curuangah Siang Bawi cu Cabia hriamnam aa thlaihmi a si. A chim cang mi le a phuan cangmi ahcun hruhbia ah na ruah hmanh ah philosophy taktak a si ruangah na rak pemh lo bia a si lai. Esther kan dirpi khi a mah pumpak kan dirpi sawhsawh a si lo teh. Lai limhaang kan dirpi a si. A ho kan far cio zong Miphun dang hmai ah zuamnak maw, pakhat khat ah nan chuah cun kan in dirpi ve ko hna lai.\nZakhat ah zakhat bak in dirpi kan in zuam hna lai, an sawitu, an thangchiattu, Halkha e,Thantlang e, a ti tu an um ahcun kan zoh sawh hna lai lo, kan phil dih colh hna lai. Falam lei nih an in ti hna zong ah, Tidim nih an in ti hna zong ah, mizo nih an in ti hna zong ah, kan phil dih hna lai. A ngai ngai ah kan mah bantuk, misual ngai ah ruahmi, peng kar ah buainak na chuahpi nan kan timi nih hin pei kan far le kan in humzual hna bia a si cu. Cung sang ah kan in cawisan hna bia a si cu mithlanglamhmi si kan in sian hna lo a si. Cu mifim țha ngai i nan ruah mi, an photo le an cabia kip “Like” le “love” reaction nan pekmi pawl peng kar ah buainak nan chuahpi a ka titu pawl a phunphun in sual a kan kawltu pawl lawng khi um hna seh law, cinghngia le sihal nih an in thlehbaoh dih cang hna lai. Tukhal țha nih tanbo zong a ngeih ti an hngal lo teh, țhengțhunh hmanh an ngei lo teh. chuncaw tompi he lawng pei an in khalh ko hna cu, Cinghngia ra hna seh law an in zoh sawh hna lai I cu cu țhat le thluakkarh ah an rel ko lai.\nLaifanu le Laifapa tampi nih tukhal țha tak nan pemh ti lo tanbo le țhengțhunh aa kenmi tukhal cu mi sual ah nan kan rel cang. Chuncaw tompi he fim cuh ngai in ummi, lum dok lo, kik dok lo pawl nan uar cang hna hi. Nain tanbo tlangval, țhengthunh tlangval pawl hi Laipa taktak, a fim taktak ve mi phunțanh pasalțha timi cu kan si. Nan uar tuk mi Chuncawtom tukhal pawl, dai ziar an um ah an fim tuk si an va buai lo ve aw, nan timi pawl thawng in nan him a si lo teh. Tanbo pasalțha, hngap tiah a chuakmi, buainak zualtertu i nan kan ruahmi thawng in pei thiamcoter le himter nan si cu.\nFalam lei zong hi Samaria mițhapa Van Van a um ruangah mit caah mit ve in ka leh hna lo bia a si. Leh awk tlak tampi ka ngei ko nain an Samaria mițha pawl an ngaihchiat lai zong kha cuaithlai thiam a herh ve caah kaa sum. A sinain an samaria mițha pawl mithmai zoh in daih ziar awk zong a țha dih ve lo. Cuaithlai thiam kha a herh. Cu siah kan Halkha lei dai ziar i a ummi hi Falam lei nih Samaria mițha an ti ve hna lai i an mithmai an zoh ve ko hna lai a si tiah biahalnak a um lai. Falam lei nih cun ruat hna lo Van Van bantukin ruah awk zong an țha fawn lo, Van Van zong hi zei dang ah si loin Falam a bik in Makau,China, Pattaya,Thailand hrawng nu ngak pawl comment a chiat tuk ruangah Samaria mițha a tuan nak pakhat cu a si ve ti a si. Credit: Siang Bawi


US Cu Thinphang Ngaingai A Si Cang! A Poi Bak! – Chin 11 News\nUS Cu Thinphang Ngaingai A Si Cang! A Poi Bak!\nPosted By: victor victor October 23, 2020\nUS Ithimnak Thlihran Nih US Mithiamsaang Pawl Thin A Phanter Ngaingai Cang! (CHELSEA BAWI)\n(US ah a nganbik mi le tanh hlei a ngei lomi USA Today nih a tial mi hi thatein vun rel te a dih tiang in) 1876 lio Election Zaan i buanconak dingah Democratic presidential candidate Samuel Tilden nih electoral vote pakhat te lawng a rak i duh bal. Asinain, Republican candidate Rutherford B. Hayes buan a coter khotu states 4 an lung an i leet thanmi nih hin biahalnak a chuahter.\nAn president an thim a thaikip ah president namhnehnak (inauguration) an tuah colh ve. “Cucu a thalomi a si” tiin University of Southern California ah election law expert Franita Tolson nih a chim. Kum 140 lenglo a rauh hnu ah, US president thimnak tuanbia chungah zoh a chiabik mi tuanbia thalo kha a tutan 2020 election ah vun i khirh than dawhdang in a um cang.\nA cang te dingmi thilsining tamdeuh hi cu an tlikzuamnak zeitluk in dah a buaibai, timi kongah ai suu te lai. “Tutan election hi ai phihkhartuk lem lo ah cun, biahritirh le tazacuai hi tamtuk a um theng te lai, ti ka zum lem lo. Asinain, ai phihkhartuk sual belte le, state tampi ah cencikhur cawhpiak hau in raal a tho te lai, ti a ruahchan cio kan hau te ko lai,” tiah University of California Irvine ah election law expert Rick Hansen nih a chim.\n2020 hi 2000 lio nakin a zualhma deuh lai. Tutan buaibainak nih hin 2000 lio i Florida i thil a cangmi kha a kan theihter. Cu lio ah cun Supreme Court nih ai tluk lakmak mi President Bush le Al Gore kongah biachahnak an tuahpiak hna. Cu bantuk muisam cu tutan kan ram boruah nih a vun ken cang i, catialtu pawl nih 2000 election le 2020 election he an tahchunh ngaingai cang hna. Asinain, hi election pahnih vun tahchunh hi a fawimi cu a si ruam lo – battleground states pawl ah zeitluk in dah khat le khat khingkhang lakmak in an um, timi zoh in, tutan election a hmailei thilsining hi lairel khawh a si te ding khi a si, tiah experts nih an chim.\nAsinain, cu bantuk i, i tluktuk lehpek cu a um theng lai lo nain, ralrin hau cu a si thiam ko e, tiah Hansen nih a chim. A tak ram i a cangmi thil hi an i dang ngai fawn (2000 le 2020 tahchunhnak). 2000 ah khan cun, Election Day hnu ah dah ti lo ah cun buaibainak a chuak hraw lo. Florida i sawm hau dirhmun an phaak tiang ah dah ti lo ah cun, a buaimi a um lem lo. 2020 election belte hi cu a buaibai ning ai thuat (deuling) i, Nov. 3 election hnu ni tamial, asiloah zarh tamial a ruah hnu tiangin a caambual kho rih mi a si, tiah Hansen nih a chim.\nRian i Apnak : 2020 candiates pahnih hna hi Gore le Bush hna he an sining an i dang ngai fawn rih. Trump hi hei sung sual sehlaw, election result hi a cohlang kho lai maw, cohlang kho lai lo dah, timi biahalnak faakpiin a um.\nLungdaitein rian apnak tuah a duhlonak kong a tu le tu a aupi bal ko nain, kan hnungzarh i mipi tonnak (town hall meeting) a tuah lio ah khan cun “ka sungh zong le election a result hi thatein ka cohlan ko lai” tiin a chim cang. Asinain, nihin tiang zongah, election a umkalning he pehtlaiin a lunghrinnak lawngte a aupi peng ko rih i, “ballots hi a thong le a sang in hnawmbawm ah an hlonh cang” tiin a chim peng ko rih.\nBallots cheukhat hlonh a si bal taktak ko nain, Trump nih a chim ning rup taimai in cun hlonh an si theng bal lo. October deetka ah khan, New Jersy Mail phurtu nih mail 2,000 lenglo, cun general election ballots 99 lenglo a rak hlonh bal, tiah Justice Department nih a chim. Cun, September ah khan, Pennsylvania ah mail-in ballots 9 an hlonh bal fawn i, cu kong zong cu Justice Department nih an hlat bal.\nA buaibaimi election, tiin President nih ti lengmang ko hmanh sehlaw, kan US election system kongah Wray le intelligence officials pawl zumhfehnak an ngei peng ko rih. Kan election hnahnawhpek dingin ramdangmi nih thawngpang diklo heh tiah thlah an si zuam peng ko nain, vote tamtuk lawmmaam vaivonhter in kan election vun hnursuan ding cu a harsa ngaimi thil a si, tiin officials pawl nih an chim.\nBiatakte i an i phomhnak ding hmun cu Pennsylvania hi a si te lai. State tampi ah cun khuami, state le federal tiang cuul in tazacuai lawng te ai thok cang. Asinain, Pennsylvania tlukin tazacuai, biahritirh a tamnak state hi a um te lai lo, tiah experts nih an chim. Hi state hi 2016 lio ah Trump vote 44,000 (0.7%) te lawng a hmuhnak a si. Hi state chung i a tutiang i poll an tuahmi tampi ah cun Biden nih Trump hi a hlaih ngaingai, ti a si.\nDaithlanhmi Ballots : Election Day i a buai te dingmi thil pakhat a si mi cu, a cabawn chung i an vote an khumh tikah thatein cabawm seng ta lo in box chungah an thlaakmi nih hin vote petu pawl a vaivonh dih te hna lai. June lio ah khan, vote petu za tamial nih an cabawm thitha in an seng lo, ti a si. Philadelphia hei ti bantuk a cheukhat counties belte nih cun ‘daithlanhmi (naked) ballots cu an cohlanpiak thiamthiam hna nain, a cheukaht states nih cun an hnonpiak hna.\nVote thlaknak cabawm ah thatein vote khumh i sengh ding, timi kongah tuanvo lak dingin September chuahmi capar hmangin chairwoman of the Philadelphia city commissioners Lisa Deeley nih state police pawl thazaang a pek hna. “November ah khin cun, vote cabawm zeiti maw tlawmte ai rawksawnmi ruangah hnon a tong te dingmi vote hi 100,000 lengkai a phan te lai, tiah Deeley nih chimchungnak a tuah.\nKan election a buaibaitertu ding hi zeidang a si theng lo, daithlanhmi ballot kongkau hi phung le phai an sermi hi a si te lai, tiah Deeley, Democrat, nih a tial.\nElection hlan ah ni 20 caan laak in tuan hna seh law a tha, tiin Gov. Tom Wolf le Democrats an duhnak an chim. Republicans lei nih cun ni 3 te lawng tuan caan siseh, tiin an ti ko nain, Democrats lei nih an duh lo. Drop box pawl hi tutan phung an sermi nih hnonpiak ai timh caah an duh lo nak hi a si.\nPhiladelphia bantuk county ah hin cun, ballots box on dingah ni tamial a rau lai. Election Night ah hin buan a cotu hi American mipi nih a theih kan i ngaih tawnmi a si. Fiangtein le tuantein ballot rel khawhnak dingah Pennsylvania hi ai tuaitam ngaingai, tiah Millinson nih a chim.


Khah AA Ruangah Ukknak Lei Cawnpiak Dingin An Hruaimi Khuaami 5 An Zam – Lai Lungrawn Post\nAugust 17, 2021 August 17, 2021 admin Myanmar News\nKhah AA Ruangah Ukknak Lei Cawnpiak Dingin An Hruaimi Khuaami 5 An Zam. AA nih ukknak lei cawnpiak dingin an hruaimi khuaami 5 an zam AA nih khua i thithruai ning kan in cawnpiak hna lai tiah kan hnu thla 2 hrawngah an hruai mi hna Paletwa peng Pichawng khuami (5) hna cu an zaam ruangah AA nih an tlerhkhawn hna tiah theih a si. hi kong he pehtlaih in khuami pakhat nih AA nih training pek dingin an hruaimi (5) hna hi AA nih an kan tlerhkhawn ruangah kan rak zaam tiah an chim. Paletwa peng Pichawng khuakomh chungah khuami hna cu AA nih ULA kan dirh lai tiin khua 1 ah minung 3 cio a hramhram in an auh hna.\nPaletwa peng nitlaklei le nichuahlei khua vialte zong kan hnu thla in an auh mi hna a si. AA nih khuami hna cu hramhram in an auh hna i, training an pek hna hnuah khua chungah uktu rian an tuanter hna lai tiah khuami cheukhat nih an chim. Paletwa nitlaklei Bangladesh ramri, Pichawng ahhin khua 30 renglo an um i, 2019 kum in AA nih umhmun an khuarnak a si i, Paletwa peng hmun tampi ah AA pawl an um tiah theih a si. Ref; PLW news\nThawngdang India nih Afghanistan mi hna caah e-Visa a hon Taliban pawl nih Afghanistan an lak hnuah an ram chuahtak dingin harsatnak a tong lio mi, India ah rat a duhmi hna caah India cozah nih emergency visa tuah khawh a si tiah a thanh. Afghanistan mi vialte biaknak lei zeihmanh thleidannak um lo in mah e-Emergency X-Misc Visa hi online in sok khawh a si tiah Taliban nih uknak a lak hnu a nihnih nak ah India cozah nih a thanh.\nIndia Home Affair Ministry nih atu lio Afghan ram dirhmun zoh in kan visa pek ning kan ruah than hna. e-Emergency X-Misc Visa hi electronic visa a si caah a rianrangin India an luh khawhnak dingah kan tuahmi a si. India nih Afghanistan i a riantuannak vialte a dinhter cang caah Visa hi online lawngin sok khawh a si lai i, visa hi New Delhi in zohfel a si lai. A hramthawk ah visa hi thla 6 pek a si lai tiah home ministry chimnak nawlngeitu pakhat nih a chim.\nNizaan August 16 ah Afghanistan mi tampi cu an ram chuahtak an duhtuk ruangah Kabul airport ah rianangin an tli i, mi cheukhat nunnak zong a liam. Atu ah US le NATO ralkap caah rian a rak tuanpiak mi chungkhar hna cu Taliban nih an thah cuahmah hna tiah theih a si i, an ram chuahnak lam hna zong Taliban pawl nih an phih dih cang tiah theih a si.


Model Thin Zar Wint Kyaw Cu Lamzawhnak Ah Biatak Tein Ai Telve Ko Nain Mipi Nih Hman An Rak Thlakpi Tuk Ruang Bak Ah – Onlinenungak\nModel Thin Zar Wint Kyaw Cu Lamzawhnak Ah Biatak Tein Ai Telve Ko Nain Mipi Nih Hman An Rak Thlakpi Tuk Ruang Bak Ah\nThin Zar Wint Kyaw (kum 33) minung cu a ruangrai a ṭha in a mui ai dawh tuk ruang ah a lar taktak. Myanmar ramchung lawng si loin Asian tlangtluan ahcun a min a thang bak ve mi a si. Actress le Model ṭuanlio mi a si i mipi pawl nih an uar taktak. Academy Awards zong vawi tamtuk a ngah cang ti a si.\nTulio Myanmar ramchung lamzawhnak ah ai tel ve tawn i mipi nih Thin Zar Wint Kyaw a si ti an theih bak in hman an rak thlakpi lengmang ruang ah duh ning in a cawlcang kho ti loh. A pawngkam ah mipi vialte cu a phul in an phul ko hna. Lamzawh nak i ai tel pin ah lamzawh pawl sinah eidin a phunphun a phawtzamh rih hna ti a si. Ei le in ding a phawt lio hna zong ahThin Zar Wint Kyaw ti a theitu pawl nih cun hman an rak thlakpi manh thotho.\nFebruary 1, 2021 zingih ralkap pawl nih nawlneih nak an lak in a facebook cahmai ah ralkap pawl dohdalnak kongkau cu a rak thlah zungzal tawn. Thin Zar Wint Kyaw nih “Zuknung lemcang tawn mi pakhat lawng ka si, keicu cozah riantuan mi ka si loh nain, cozah riantuan tu pawl nih Civil Disobedience lei ah ka um ve tiah a langh ter. Credit : Biate Mizoram


Kan Lai Patthawng Rung Lian Ceu Nih Paih Kongah A Dirhmun Fiang Tein A Chim Cang! – Chin World News Evening\nMarch 12, 2019 March 12, 2019 Salai Van Chin News\nKan lai patthawng simi World Champions Rung Lian Ceu cu Nagaland ah tuah mi aa paih dih hnu ah dam tein New Delhi khuapi a rak phan tthan cang tiah theih a si. Ngaland paih ah pathumnak a kan hmuhpiak tu Rung Lian Ceu cu paih kongah siseh cun Tial Cung Thang aa tthuatnak MMA kong he pehtlai in amah nih a dirhmun fiang tein a chim cang.\nA chim mi cu atu ahcun zeihmanh ka ruah mi um ti lo, Cun paih zong hi ka din rih chung lai i, Atu lio ka tinh bikmi cu ka sianginn kainak lawng hi ka ruah mi a si cang. Cu ruangah hi hnu ahcun paih cu ka tim rih lo, Sianginn kainak lei tu ah biatak deuh in thazaang ka pek cang lai. Sianginn kai ka dih hnu lawngah a herh cun ka pai tthan te lai.\nTial Cung Thang aa tthuatnak MMA lei ah luh aa tim pah ve timi kongah a chim tthan mi cu a cung lei langhter cang bantuk in atu ahcun zeihmanh ka timh mi a um rih lo, Atu ah pakhatnak bik ah ka chiah mi cu ka sianginn kainak lawnglawng hi a si. Tlamtling tein sianginn kai lawng hi ka ruah mi a si cang. Cucaah atu cu sianginn ka kai rih lai caah paih le a dang lentecelhnak ti bantuk lei cu ka din rih lai,tiah a chim.\nRung Lian Ceu hi thaizing cu Delhi ah a cam rih lai i, mah a cam chungah Delhi Hakha/Thantlang mino hna nih pakhat le pakhat hawikomhnak an ngeih pi lai tiah theih a si fawn. Cun cacawn nithumni zaanlei ah Delhi in an umnak US lei ah a thawh tthan lai,”tiah theih a si.


Good News ; Tuzing Ah Ralhrang Motor 2 Mine Bomb In An Puahhnawh Tampi An Thi - Chin Eleven News\nSagaing ramthen Tanhse peng nitlak lei ah a um mi Daunghyi khua lei panh in Ralhrang motor pahnih cu tuni August 16 zing suimilam 8: 40 hrawngah mine Bomb in an puah hnawh hna i a thimi tampi an um tiah theih a si.\nRalhrang phurtu private motor pahnih hi Daunggyi khua lei an panh lio ah khuachung luh lai signbordtarnak pawngah Tanhse PDF nih mine bomb in an puah hnawh hna hi a si. Motor pakhat hi cu a sop phut ko tiah theih a si. A thi mi an tampi lai tiah PDF ralkap pakhat nih cun a chim.\nMah kong ah hin khuami pakhat zong nih bomb a puah thawng a thang taktak i, minung pa zeizat an thih le an i hliam ti cu a ho hmanh nih va zoh ngam an si lo tiah a chim. mah bomb puahnak ah hin an mah ralhrang motor nih an hung lak hna tiah mit hmutu sin in theih a si. zahan zaan zongah bomb a puak cang tiah theih a si.\nBomb a puah hnu in tlawmpal ah YiOo khua in ralhrang pawl motor in Tanhse ah an kal cuahmah , cun tuzing suimilam 9:00 hrawngah zongah khan ralhrangpawl lam hruaitu hna Maung Myo timi pa sii a zuarnak dawr chungah meithal puah thawng voithum theih a si hnu ah palek nih an van panh hnu zongah a puak chap tiah theih a si.


CHRO: Paletwa Khuami Pa, Bom Nih A PuahHnawh, A Nunnak A Liam – Chin Modern News\nCHRO: Paletwa Khuami Pa, Bom Nih A PuahHnawh, A Nunnak A Liam\nPosted By: chinmodernnews March 21, 2019\nTuzarh chungah khan India ram lei kam deuh in Kawlram he ramri khua deuh a si vemi Mizoram, Lawngtlai District chungah pa pakhat nih vawlei chung phummi bom cu aa lamhchih sual caah bom nihcun a puahhnawh.\nMah thil a cannak tak cu Cawnni khat ni (Monday), mah tein iuknak nawl a ngei mi Chakma (Autonomous Council Area) ah a si. Bom puahhnawh a tongmi pa cu Bangdukbanga khuami, a min ah Biranda Kumar a si. A ke khatlei tanpiak a si tiah a hawipa pakhat nih Khonunthung sinah a chim.\nRamtang a vahvaihnak ah vawlei chung phummi bom cu aa lamhchih sualmi a si. Bom cu a pinh tuk lem lo caah a hliamh lawng aa hliam. A ke khatlei cu siin ah an tanpiak tiah a hawipa a simi B. John nih a chim.\nKhua mipi hna nihcun mizei hriamtlaibu seh nih an tarhmi bom a si ti cu a chim kho lo nain, Rakhine hriamtlaibu (Arakan Liberation Party, ALP) an si lai tiah an zumh hna. Arakan Liberation Party (ALP) cu Kawl cozah le Ralkap hna daihnak hnatlaknak (NCA) min a thu cangmi hriamtlaibu an si.\nMah bom tarhmi cu caansau a rau cangmi si dawh a si an ti. ALP hriamtlaibu nih a luan ciami caan ah mah hrawng hmunhma ahhin an rak tarh theu tawn, ai lamh sualmi zong an rak um len bal tiah B. John nihcun a chim.\nJanuary 15, 2019 ahkhan Bangdukhanga khuami pa pakhat a min ah Jitua Tongchongya zong bom nihcun a rak puahhnawh, fak ngaingai in a rak ihliam. Cu hnu ni 3 a rauh hnu ah, Kawn khuami pakhat zong mah bantuk bom nihcun a puahhnawh nakin a rak thi.\nCun, February 25, 2019 lioah AA (Arakan Army) hriamtlaibu umnak lam chim dingin Kawl ralkap nih hramhram in an fialmi/kalpimi Paletwa khuami pa pakhat, a min ah Aung Lun (45) cu vawlei chung tarhmi bom nih a puahhnawh caah a nunnak a liam tiah CHRO (Chin Human Rights Organization) nih Theihternak (report) a langhter.\nSource: CHRO, Khonunthung


Tih nung ko:Laitlang Hakha ah Covid-19 a ngei mi a thar in an um cang. – Onlinenungak\nTih nung ko:Laitlang Hakha ah Covid-19 a ngei mi a thar in an um cang.\nHakha ah COVID-19 zawtnak aa chawnh mi pakhat an hmuh ,Hakha အိမ်တွင်းမှု ah khunherh mi pakhat cu COVID-19 zawtnak hrik aa chawnh tiah Hakha GAD nih a thanh.\nHi zawtnak aa chawnh mi hi Yangon in a kir mi a si I Hakha a phanh cangka in Facility Quarantine ah an chiah mi a si. Amah he aa tong mi le aa pehtlai mi zong Khumherh an si tiah an thanh chih.


InnpiMyanmarMyanmar Cozah: Rakhine Ramkulh In Minung 500,000 Leng An Zaam\nMarch 16, 2018 Salai Robert Ngun Sang Myanmar 0\nRakhine Ramkulh ah i tukdohnak a can hnuah an inn le lo in a zaammi hna hi minung 500,000 leng an si tiah Rakhine Ramkulh cozah chungtuan Tin Maung Swe nih a chim.\n“Atu ahhin Maungdaw peng chungah minung 469,665 an um i hmun dang ah a zaammi hi minung 535,764 an si”, tiah Tin Maung Swe nih a chim.\nMyanmar cozah nih Rakhine Ramkulh in a zaammi milu zat an langhter hi a voikhatnak a si. UN nih an rak thanh ning ah cun minung 600,000 leng an zaam ti a rak si i atu Myanmar cozah nih an thanhmi nakin 100,000 deng in a tam deuh.\nFebruary 15-17 i Myanmar le Bangladesh karlak tonbiaruahnak ah Bangladesh cozah nih Myanmar cozah sinah innchungkhar 1,673, a milu in minung 8,032 cazin an pek hna.\nThawngthanhnak Zung Minister changtu Aung Hla Tun nih Myanmar cozah nih hi hna cazin cu kan zoh i cazin an pekmi chungah minung 374 hi Myanmar ah kirter than hna dingin Bangladesh kan thanh cang hna tiah a chim.


Coronavirus thonginn luatnak kutka aa hon thluahmah – The Cherry Par\nCoronavirus thonginn luatnak kutka aa hon thluahmah\nCoronavirus thonginn luatnak kutka aa hon thluahmah—virus khamhnak sii(kaa-kuai-sii) an ser khawh cang. Ka-kuai-sii hi pahnih an ser cang, pakhat hi Pfizer company nih an ser, 90% rian a tuan(virus a thawl khawh) tiah an ruah. A dang pakhat hi US company Moderna nih an ser ve i 94.5% rian a tuan tiah an ruah ve.\nMah kaa-kuai-sii pawl hi hmaithla December chung ah US ramchung ah tar le siizung riantuantu tam deuh cu an pek cang hna lai tiah an zumh. Mino deuh cu a hnu deuh ah pek a si te lai.\nKaa-kuai-sii hi ram tha ah cun tuan deuh ah an ngah ko lai nain ram sifak Myanmar bantuk caah cun tuan ah ngah khawh dawh a si lo, ram rum deuh an ngah dih hnu lawng ah ngah dawh kan si, thla 4-5 cu rau rih dawh a si.\nThawngpang dang zong Relchap khawh asi. US president thim zaan ah khan Pu Trump nih swing state vialte ah ceilak a tei, vote 90% cung an rel cang hna. Democrat nih kan sung cang tiah an i ruah, Trump nih ka tei cang tiah mitku thaw ngai in a it. Trump nih a tei tuk caah election zohfeltu thiamsang tampi an khuaruahhar tuk cio.\nNain, khuadei lai zinglei ah Biden a vun thawng than i Trump nih a tei cia nak states ah Biden nih a tei than dih. A bingtalet in thil a vun cang. Mail in kuatmi vote ah Biden mee a tam tiah an ruah. Nain, ningcang lo riantuannak le mee firnak a um tiah Trump phu nih an ruah.\nTutan thimnak a buaiter tu cu mail in vote an pekmi hi a si ko, mah hi a hlankan tein Trump nih a doh ciami a si. Trump phu nih biaceihzung ah ningcang lo riantuannak tet-te he an langhter khawh ahcun ruah lo ning in thil aa mer than kho ko. Credit: Salai Lungthli Tum\n← Breaking News: US Citizenship Test An Thlen Cang\nUSA Election Pehpar Thar; Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang →


Mupi Bang In – INDIANA CHIN BAPTIST CHURCH\n“Mupi Bang In”\nBaibal caang thim: “Sihmanhsehlaw Bawipa aa bochanmi cu thazang thar an la. Mupi bang in an zuang lai; an tlik tikah an baa lai lo, an kal tik zongah an tha a di lai lo” (Isa. 40:31).\nBiahmaithi: Laimi sinah Khrih thawngtha a phanhnak kum 100 a tling. Lairam cu Khrihfa ram kan si taktak nak cu kum 50 hrawng lawng a si rih. Cu tluk in kum a nomi kan si ko nain, camping/crusade kan tuah ning, kan thlacam ning, le tehte kan khan ning cu midang nak in kan cawlcang. Asinain, Khrihfa kan sinak nih hin kan nun a kan thleng taktak maw… ti hi ka ruat tawn. Laimi Khrihfa kan si hlan ah inn tawh hrenh a um ballo. Kuang le Bukbau zong tawh hrenh a rak si ballo. Asinain, a tu chan tu ah cun tawh hrenh lo in inn kan tthinh taak ngam ti lo. Zeicaah tiah mifir kan tih cang. Cun, chimkeem kan ngeihmi pakhat cu “Lihchim le Fir” ti a si. A sullam cu Lihbia chim hmanh hi kan pupa nih Fir tluk in an rak huat. Asinain, a tu chan ahcun Lihchim zong zei poi ah kan rel ti lo. Ahlan nak in dawtnak a karh deuh taktak maw ti zongah Baibal nih a kan cawnpiakmi dawtnak taktak kan nun ah a lang lo. Cucaah, Isaiah nih “Bawipa aa bochanmi cu…Mupi bangin an thawng lai a timi hi kan si taktak maw?\nMupi bantuk Khrihfa cu a tanglei bantuk hi an si:\nMupi cu mirang nih “King of the Sky” (Van cung pentu) an ti. Van Pe thong hnih thong thum a sannak ah aa hlerh i saram a hohmanh nih an tluk lo. A taksa aa hrual ning le a muscle a that ning cu chiandeih bantuk a si. Suimilam 1 ah meng 150 tluk rang in a zuang kho. Van in vawlei ah sa a cawi lai ahcun suimilam 1 ah meng 200 rang in a zuanhnawh khawh. A chan zong a sau. Cutluk in a thawn nak a ruang bik cu “Sa thianghlim lawng lawng a ei caah a si.” Sa thu hnawm zeitik hmanh ah a ei lo. Anih cu langta bantuk, langaak bantuk in sathurhmawn, sathu hnawm a ei lo. Protein a tammi vitamin a tammi, sa tha, sa thianghlim lawnglawng a ei. Cucaah, mupi cu thlarau rawl lawng a ei mi a si kan ti khawh. Vawlei taksa a thurhnawmmi rawl ttukttak a ei lo. Cucaah, Mupi bantuk Khrihfami cu thlarau rawl thianghlim lawng lawng nifa kan nunnak ah a ei ding kan si. Rawl chia-hru, rawl thurhnawm, vawleicung taksa sinak rawl ei ding kan si lo.\nMupi cu a mit a fim, a hla pi in thil fiang tein a hmu khomi a si. Minung kan mit nih khua a hmuhnak hi a kaubik 180 degree lawng a si. Asinain, Mupi cu a mit nih 270 degree tiang kau a hmuh khawh. A mit nih cunglei nika khi dengteu te in a zoh khawh. Cu bantuk in, Khrihfami zong mit fim te in khua a zoh ding, thil hlatpi tiang a hmu kho ding kan si. Pathian lei a zoh zungzal ding kan si.\nMupi cu thlichia a hran tik ah a zaamtaak lo. Va dang le saram dang cu thlichia ruahpi a hran tikah an zaam. Mupi cu thlichia a hran tik ah thlichia tu kha a thazaang ah aa lak. Thlichia cung in a zuang i Nika a chuah lai a cuan zungzal. Hi nih hin, Khrihfami cu tukforhnak lawng zoh i zaamtaak tu si lo in, tukforhnak cungah zuan i Pathian tu kha ding te in zoh ding le tukforhnak tei tu ding kan si. Mupi nih ni a chuah lai a ngan peng bang in tukforh lak zongah Pathian zoh peng ding kan si.\nMupi nun cu “One mate one life” an ti. A pa (a hli) pakhat nih a nun chungah a nu pakhat lawng lawng he an i kawp. Ar bantuk in a nu kip le a pa kip he an i vei lo . An i man tik zongah an nupa in vaan sang pi khin, hmaitonh in an ke tin veve an i tlai, a pa nih a thla in a kuh, a nu nih a pa ttang ah aa beek, i van in vawlei ah diving an thu. Cun, van ah an zuang than. An ke an i sih than. Nu nih a thla in a kuh ve i pa nih an nu ttaang ah aa dup than. Cu ti cun vawlei lei ah diving an run thut tthan. Cun, Mupi cu bu a ser tik ah a nu nih a ti a tlumh chungah a bu a kaltaak lo, a pa nih a leeng in a kil ven. An nu a kaltaak bal lo. Hi nih hin thil tampi a kan cawnpiak. Chan khat chuah ah kan nupi le kan va cungah zumhtlak te in nung ding kan si. Kan nupi le kan va le kan dawt cikcek hna ding a si. A cheu nih, “Darkhuang cumh ttha, Nu cumh ttha” tiah phungthluk bang in an chim tawn. Mah hi hi a hman lomi, mi zuri pawl i an chim sawhsawh mi a rak si lai. Kan laiphung taktak ahcun, pa nih kan nupi le hi kan kut par hmanh in tongh phung a si lo. Pa nih mi fanu kan tthit i kut kan zauh sual hna ahcun a tta le a pa sinah sahring thi tiang luanter phung a si.\nMupi cu thinlung dai tein a um i a pawngkam va fa tete nih an cuk tawn zongah a let hna lo. A zuan taak men ko hna. Cuk in an dawi zongah van saangpi tu ah a hung zuang chin. Va fa tete nih a sannak ah an dawi kho ti lo, thaw chuah awk an ngei ti lo. Mupi bang in Pathian aa bochanmi Khrihfami hna cu a leeng lei, pawngkam nih soisel, thangchiat, le cuk caan a um tawn. Asinain, anmah bang in a let hna lo. Van lei (Pathian lei) tu ah a zuang i tha zaang a la. A sannak a phanh tikah a soisel tu le a do tu pawl nih an dawi kho ti lo.\nPu Lian Cin\nMarch 01, 2014; ICBC Zanpumh\n← Miphun Thluachuahnak Hrampi


Peknak Kong he aa tlaiin Baibal nih Zeidah a Chim? Peknak He Aa Tlaimi Baibal Caang Hna\nREL KA DUH Africa Holh Albania Holh American Kut Holh Amharic Holh Arab Holh Arabic (Lebanon) Armenia Holh Azerbaijan Holh Batak (Toba) Bicol Holh Bislama Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chile Kut Holh Chin (Hakha) Chinese (Shanghainese) Chinese (Sichuanese) Chinese Cantonese (Simplified) Chitonga Holh Chitumbuka Holh Cibemba Holh Citonga Holh Croatia Holh Czech Holh Denmark Holh Dutch Holh Efik Holh Estonia Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Germany Kut Holh Grik Holh Gun Holh Hausa Holh Hebru Holh Hiligaynon Holh Hindi Holh Hmong Holh Hungary Holh Iban Holh Iceland Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Javanese Kannada Holh Kikamba Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kiribati Holh Kirundi Holh Kongo Holh Korea Holh Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Kyangonde Lingala Holh Lithuania Holh Luganda Holh Luo Holh Luvale Holh Madagascar Holh Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mirang Holh Myanmar Ndau Holh Ndebele Holh (Zimbabwe) Ndonga Holh Nepal Holh Norway Holh Nzema Holh Oromo Holh Ossetian Holh Pangasinan Holh Papiamento Holh (Curaçao) Pennsylvania German Persia Holh Peru Kut Holh Poland Holh Poland Kut Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Reunion Creole Holh Roma Holh (Masidonia) Romania Holh Romany (Macedonia) Cyrillic Russia Holh Russia Kut Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Seychelles Creole Holh Shona Holh Sinhala Holh Slovakia Holh Slovenia Holh Spain Holh Sranantongo Holh Sunda Swahili Holh Swati Holh Sweden Holh Tagalog Holh Tajiki Holh Telugu Holh Tetun Dili Thai Holh Tigrinya Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Twi Holh Tzotzil Holh Ukraine Holh Urdu Holh Urhobo Holh Uruund Holh Uzbek (Roman) Uzbek Holh Valencian Venda Holh Vietnam Holh Wales Holh Xhosa Holh Yoruba Holh Zulu Holh\nBaibal nih midang thil ṭhenh awk le a ruang ṭha a um caah cutin tuah awkah timhcia tein um u tiah a kan forh. Mah nih a hmutu lawng si loin a petu zong peknak in ṭhatnak hmuh khawh a si ti kha a langhter. (Phungthlukbia 11:25; Luka 6:38) Jesuh nih “pek leiah hin hmuh lei nakin lunglawmhnak a um deuh” tiah a ti.”—Lamkaltu 20:35.\nPeknak nih zeitik ah dah Pathian lung a lawmhter?\nPeknak nih zeitik ah dah Pathian lung a lawmhter lo?\nPeknak he aa tlaimi Baibal caang hna\nLungtho tein peknak nih ṭhatnak a chuahter. Baibal nih hitin a ti: “Cucaah nanmah le nan lungthin nan i thleh ning cio in rak tho u, nan thawh tikah i ngaihchih bu le hnekchom in si hlah seh, lunglawm tein a thomi kha Pathian nih a dawt hna.”—2 Korin 9:7.\nLungtho tein peknak cu Pathian cohlanmi “biaknak” phunkhat a si. (Jeim 1:27) A chambaumi hna siang ngaiin a bawmmi cu Pathian nih an cungah leiba a ngeimi bantukin aa ruah. (Phungthlukbia 19:17) Cucaah Pathian nih a cham ṭhan lai tiah Baibal nih a kan cawnpiak.—Luka 14:12-14.\nMah ca ṭhatnak in siannak langhter tikah. Tahchunhnak ah:\nMidang lungthin lak awkah.—Matthai 6:2.\nPakhatkhat hmuh ṭhan awkah.—Luka 14:12-14.\nKhamhnak cawk awkah.—Salm 49:6, 7.\nMah nih Pathian duh lomi tuahsernak asiloah lungput hna a hlorh tikah. Tahchunhnak ah, mi pakhat kha phe kahnak caah, ritnak sii asiloah zu ningcang loin hmannak caah tangka pek cu a palh lai. (1 Korin 6:9, 10; 2 Korin 7:1) Cun rian ṭuan a huam lo caah amah tein aa cawm kho lomi bawmh zong aa tlak lomi a si.—2 Thesalon 3:10.\nMah innchungkhar kha zei rel loin midang tu tampi pek tikah. Chungkharlu nih a innchungkhar herhbaumi kha a zohkhenh awk a si tiah Baibal nih a kan cawnpiak. (1 Timote 5:8) Chungkharlu nih a innchungkhar hnorsuang tiangin midang kha tam tuk a pek hna ahcun a palh lai. Cu bantukin an ngeihmi thilri kha “Pathian ta a si” tiin kum upa a simi an nu le an pa zohkhenh a duh lomi hna kha Jesuh nih a mawtchiat hna.—Marka 7:9-13.\nPhungthlukbia 11:25: “Nun va siang law na rum lai, midang kha va bawm hna law an in bawmh ve lai.”\nA sullam: A hmutu lawng si loin a petu zong nih peknak in ṭhatnak an hmuh.\nPhungthlukbia 19:17: “Misifak cungah zaangfahnak na ngeih ahcun BAWIPA kha chaw na coih bantuk a si. BAWIPA nih tling tein aan cham lai.”\nA sullam: A chambaumi a bawmtu hna cungah Pathian nih leiba a ngeimi bantukin aa ruah i an siannak cungah kaan cham ṭhan hna lai tiah bia aa kam.\nMatthai 6:2: “Mi kha thil an herhmi nan pek hna tikah, mi depde pawl nih pumhnak inn le zatlang lam ah an tuah bantukin nan tuahmi cu vaa uangthlar hlah u. . . . An tuah man cu tling tein pei an hmuh cang cu!”\nA sullam: Midang lungthin lak duh men ah kan pek hna awk a si lo.\nLamkaltu 20:35: “Pek leiah hin hmuh lei nakin lunglawmhnak a um deuh.”\nA sullam: Lungtak tein siannak nih lawmhnak a chuahter.\n2 Korin 9:7: “Nanmah le nan lungthin nan i thleh ning cio in rak tho u, nan thawh tikah i ngaihchih bu le hnekchom in si hlah seh, lunglawm tein a thomi kha Pathian nih a dawt hna.”\nA sullam: Mah lungtho tein pek kha Pathian nih a duh.\nNunning & Ziaza Zumhnak & Biaknak Baibal Biahalnak A Phi\nPeknak In Lawmhnak Hmu\nPeknak nih nangmah le midang caah ṭhatnak a chuahter. Mah nih hawikomhnak le lungrual tein ṭuanṭi duhnak kha a karhter. Zeitindah lunglawm tein a thomi na si khawh?\nShare Share Peknak Kong he aa tlaiin Baibal nih Zeidah a Chim?\nA Ṭha Bikmi Laksawng Kawlnak


Chin Miphun Ni siaherh biatawi by Salai Ceu Bik Thawng (CNLD) | THE CHIN EXPRESS\nKum 71nak Chin Miphun Ni — Siaherh biatawi\n[ ျမန္မာလိုဖတ္ရန္ ]\n‘Miphun’ le ‘ram’ timi cawh hlah usih. Myanmar rammi kan sinak cu a luancia kum 71 khan a si nain Chin miphun kan rak sinak cu kum 1000 leng khan a si cang. Chinram (Laitlang) kan phaaknak hmanh kum 700 hrawng si cang. Cucaah na ram zong daw ko, asinain, Pathian le na Miphun kha pakhatnak a si ti philh hlah.\nChin miphun hi vawleicung ah million (2) renglo kan um. Myanmar ram lawngah hin million khat renglo kan um. Kawl, Shan, Karen, Rakhine dih in Chinmi hi Kawlram ah a tambik 5nak ah kan itel. Kan hme hrimhrim lo. Vawleicung ram 50 lengah khua kan sa. Mifim, thiltikho tampi kan um cang. Leicung leitang thilchuak zong tampi kan nei ko. Mit ralchiat awk zeihmanh a um lo.\nAsinain… dawp nih a kan dolh cuahmah. Vom sachumh zor in kan zor–kan nunphung, kan caholh, kan vawlei(ramri). Miphun ah kan tlau lio cuahmah. Aluancia kum 1930 in nihin tiangah Chinmi singkhat leng Kawl ah an icang cang– an tlau cang. Atu kan innchungah an lut cuahmah fawn.\nLaitlang ah minung 100 lakah 10 kuakap cu miphun dang an si cang (Paletwa khuachung ahcun miphundang an tam deuh cang). Kan vawlei, kan saphaw an ttam cuahmah, kan ramri an kan chuh cuahmah. Hiti ning tein kan kal cuahmah ko ahcun tuhnu kum 30 ah Laitlang ah Chin miphun hi ‘khual’ kan si te lai. Cucu ‘tlau’ si lo ah zei? Achinchap ah Paletwa lei in kan beltaw a zut. AA tapung nih an kan luhhnawh. Tonzang lei in kan belchin a pem hoi. Kathe tapung pawl nih an kan pilhnawh. Bing an cin.\nMiphun dang huat a si hrimhrim lo. Mah-le-mah ikilven si ko. Chin Miphun ser (Chin nation-building) kan thawk cang lai. Rakhine, Shan, Mon tehna cu siangpahrang chan tiang an rak phan, an rak iser manh cang. Cucaah nihin tiang an duai lonak a si. Kannih kan van a rak chia, feudalism chan kan lawnh hlan ah Mirang nih kum 50, Kawl nih kum 70 (nihin tiang)—kum 120 chung mahte khuakhannak (self-determination) kan ngah lo.\nThla tling lo fa ko kan hluan cang. Globalization le assimilation timi dawpdolhnak phunkip nih akan tlaak cang caah nihin i kan miphun kan si ser khawh ti lo ahcun Zabu 21th Vawlei ah a fawi ti lo. Nihin hi miphun-sernak(nation-building) caah caan tha bik le ahnu bik kan ngeihchun a si.\nKan miphun hawi Kachin, Rakhine, Shan te hna cu federal chim lo confederation tiang, independent tiang hmanh an au cang, an phuan cang. Cucaah fianghlang in kan chim ko cang lai; miphun dang nih a chaakhri tlaihmi, naam-hlok tlaihmi, rangtum le namtong in miphun kan ser kho ti lo. Kan sahngar-ar kan iveeng kho ti lo.\nLam cawh, lektrik hri zam le sianginn/sizung sak vial lawng a ruat khomi ramkhel cu a chan dih cang seh. Lungfah awk hngalh caan cu cang. Miphun ah surlu a bunhmi, le miphun ah khamh aa fiangmi nih miphun hruai a cu cang.\nMiphun ah kan hmin caan cu cang!\nBawipa nih kan miphun thluachuah pe chin ko seh!\nSalai Ceu Bik Thawng – Chin National League for Democracy (CNLD)


Thawngpang Theih Nuam Lo Ngai: Falam Peng Khua Ah Kawl Ralhrang Nih Biakinn An Hrawh Piak Hlei Hna Ah Bible Zong An Hrawh – Lai Lungrawn Post\nThawngpang Theih Nuam Lo Ngai: Falam Peng Khua Ah Kawl Ralhrang Nih Biakinn An Hrawh Piak Hlei Hna Ah Bible Zong An Hrawh\nThawngpang Theih Nuam Lo Ngai: Falam Peng Khua Ah Kawl Ralhrang Nih Biakinn An Hrawh Piak Hlei Hna Ah Bible Zong An Hrawh. Falam Peng Taal Khua Ralhrang Nih An Hrawh Biakinn Zong An Hrawh Falam peng Taal khua inn hna cu ralhrang nih an hrawh,vok ar an thah dih hna,ralhrang thazaang 100 hrawng cu Taal khua ah ninga hrawng khua an sa,inn lawng si lo in biakinn zong an hrawh vok ar zong an thah dih hna.Taal khua an luhhnawh i an hrawh hi a voihnihnak a si cang.\nThawng dang Ralhrangbu Nih Rohingya An Thah Hna Nak Kong Chimnak An Ngei Lai August 17 ah Ralhrangbu cawlcanghnak ruangah Kawlram chungin thawl a tong mi Rohingya ralzaam 5 nih an thil ton ning Argentina biaceih zungah a voi 1 nak chimnak an ngei lai. 2017 kum ah ralhrangbu nih Rohingya muslim hna a thong in an thahhna ruangah Rohingya 750,000 hrawng Bangladesh ah an zaam.\nRalhrangbu operation an tuahnak ah minung an thah lawng si lo in nu an tlaihhrem, an inn le lo an khangh piak hna. Ralhrangbu nih genocide an tuahnak le miphun pakhat cungah a tuahmi sualnak he pehtlaih in tazacuai khawh a si nak dingah ‘vawleipi huap biaceihnak’ phung tlawhchanh in Argentina ram i biaceih zung pakhat ah chimphuannak ngeih ding a si.\nVawleicung nih sualnak tiah a ruah mi sualnak pawl, minung sinak cungah tuahmi sualnak telin sualnak cheukhat hna cu upadi kal ningah ram pakhat he lawng pehtlaihnak a ngei mi si loin khuazei ram paoh ah ceih khawh mi a si. Spain ralhrangbu hruaitu Francisco Franco le Taluk (Falun Gong movement) kong bantuk, universal jurisdiction case he a pehtlaihmi sualnak hna cu Argentina biaceih zungah rak ceih bal a si.\nKawlram kong he pehtlaihin ralhrangbu hna nih Rohingya miphun hna cung cawlcanghnak cu International Criminal Court (ICC) le International Court of Justice (ICJ) ah tazacuai le ceih lio a si. August 17 ah Argentina ah tuah ding mi hi Rohingya hna cungah ralhrangbu nih an rak sualnak vialte biaceih zunghmai ah chimnak nawl a voikhatnak an hmuhnak a si tiah Kawlram UN palai hlun Tomas Ojea nih AFP sin ah a chim.\nRalhrangbu nih nu le pa sinak lei he a pehtlaihmi sualnak a tuar-ing mi, Bangladesh ralzaam sakhan in a nung rih minung(5) hna nih Argentina khualipi Buenos Aires i, Federal Criminal Appeal Court baichimnak an ngei lai tiah UK ah hrambunhmi Burmese Rohingya Organization UK nih a ti. Argentina biaceih zungah biaceihnak ngeihpiak dingin a nawltu BRO-UK chairman U Tun Khin nih; ralhrangbu nih Rohingya hna cungah sualnak a tuah mi vialte chungin a luatnak hi kum 10 hrawng a si cang.Kawlram mipi zong nih Rohingya hna kong cu zeihmanh a rel lo. Media hna thawngthanh mi zong zei hmanh ah an rel piak hna lo. A cozah zong nih hlathlainak, zohfelnak tuah a tim lo.Tuah khawhnak nawl zong a ngei lo. A hleikhun in ralhrangbu nih nawlngeihnak a lak hnuah a zual chinchin tiah a chim. Ref; Times of India\nKhah AA Ruangah Ukknak Lei Cawnpiak Dingin An Hruaimi Khuaami 5 An Zam\nThawngpang Theih Nuam: Kan Fale Caah Thawngtha Mizoram District 6 Ah Sianginn 112 Hon Than A Si


“Ralchiat Le Toidor” Zong Thleiden A Har Cang! – Chin World News\n“Ralchiat Le Toidor” Zong Thleiden A Har Cang!\nPosted By: thawng January 13, 2019\nZing fatin vawlei cung thawng ka kau poh ah, “thawngpang” ka hmuh ti lonak caan a sau pah cang. Khat le khat teirul i chamnak le i lehrulhnak hi tam bik ka hmuhmi an si! A cheu cu tuahsernak in an i lehrul hna i a cheu cu bia le holh in an i lehrul ve hna.\nA ngan cem ah, US cozah nih kan ram mithimnak ah naa hrolh peih tiah Russia dan an tat i Russia nih a ram chung US cozah riantuan minung 1000 tluk dawinak in a leh rulh colh. North Korea cu neuclear bomb a test caah UN nih dan an tat i daih lei loin tam chinchin a test. Nai US meeting ah US president Trump nih North Korea a zia a thinh lo ahcun “a ci kan hmih lai” tiah a chim i North Korea hruaitu Kim te phuih nih “hi bantuk uico hrang kahnak ahhin pei nuclear cu kan ser cu” tiah an lehrulh ve hna.\nKanmah Kawlram ah, Ralkap nih an kan hrem tuk kan celh ti lo an ti zau i Rohingya phu nih cozah palik/ralkap sakhan an kah hna i an zia tthinh nemmam Kawl ralkap nih cei chinchin in an thuat diam ko hna. Cu ruang ahcun, British cozah nih Kawl ralkap traning kan pek tawnmi kan phih chung rih lai tiah an ti nain Kawl ralkap nih phih chung lawng si hlah seh zeitik hmanh kan kal bal ti lai lo tiah an leh colh hna.\nHi vialte hi vawlei uktu leikap an si caah tiva ral thil ah hei chia ko rih u sih. Nai hrawng ah, Trinity pawl le Oneness pawl karlak ah biaelnak vialte kan theih dih cio. Na ngamh maw, na ngamh chin maw? timi dirhmun khi kan si ve. Pathian bia aa elmi cheukhat bia chimning catialning ka zoh tik ah hmaitonh cun kuttum zuang dimg kan tlawm lo. Hi hi bantuk thil lawngte hi nifa tin kan relmi le kan theih pengmi an si caah, atu cu ka lung aa tuai ve cang! “Ralchiat le Toidor” ka thencheu kho ti lo i “Ralthat le Hruh” zong ka cawh dih cang ai.\nNang na si ve maw? Duh lo ning deuh hun ti sual ahcun mi bia leh aa fawih ngai ding phun in ka lungthin um ai tim mi a lo ve cang! Cu zong cu micheu ka chimh hna tik ah, “aaa poi lo, chantiluan nih a ngeih” an ka ti men ko. Asi ahcun “midang bia leh, bia el, le teirual cham” vialte hi chantiluan nih maw a chuahpi ne? Tu chan hna i mi biafak i in sawh cu chantiluan dawi khawh lo bia an timi hi tah zeitindah nan ruah cio?\nVoikhat cu Jesuh nih Lamkaltu pawl ngaihthiam le teidor nun a cawnpiak hna. “Zeibantuk in an in ti hna zong ah nan let hna lai lo. Ni khat ah voi 7 an in sual hna zong ah nan let hna lai lo? (Luke.17:4) tiah a ti hna. Minung fa tuah khawh ding ah an rel lo caah an lung a rawk ” Bawipa cu bantuk cu kan zumhnak nih a phanh phun si lo; kan zumhnak hi karhter kun” V.5 tiah an ti.\nSihmanhsehlaw Jesuh nih mi ngaihthiam khawhnak caah nan zumhnak karhter a hau hrimhrim lo “Nan zumhnak cu an tam ci tiat hmanh va sisehlaw nan i nunpi le nan hman taktak ahcun zei poh nan tuah khawh dih ko lai V.6 tiah a ti hna. Jesuh Khrih zumhnak kan ngeih taktak ko ahcun a tlawm le tam, a hme le ngan um lo.\nA zummi poh nih teidornak le ngaihthiam nun ngaih dih khawh a si. Hman le hman lo lawng a si ko! Kan zumhnak hmang hna u sih. Cucu social media nih a chuahpi mi ziaza tha lo teinak lam um chun a si.\nCredit: Pastor Hram Bik Lian